MINDFULNESS IKASTETXEAN BARNERATUA | Baraka Integral\nModu ezberdinak daude ikastetxeetan Mindfulness-aren praktika barneratzeko. Baraka Institutotik eskeintzen dugun Mindfulness-aren entrenamendu programazioak, praktika bera ikastetxean errotzeko helburua dauka, hau da, ikastetxeko komunitatea osatzen duten talde guztiak hartzen dira kontuan. Irakaslearen formakuntza (bi fasetan), haurren bizipena ikasgelan, eta gurasoen formakuntza.\nMINDFULNESS PRAKTIKA IKASTETXEAN BARNERATUA\nMindfulnessaren praktika da zure oraingo esperientzian nahita, kontzienteki, arreta jartzea, bai barneko gertakariengan (pentsamenduak eta emozioak) zein kanpokoetan (bost zentzumenak), eta onarpenarekin.\nArreta oraingo unean, eta gogo edo buru alderraia alde batera uzten dugunean egiten dugun azterketa (entrenamendu kognitiboa).\nOraingo esperientzian sortzen diren sentimenduak, pentsamenduak eta egoera mentalak onartzea, ez atxikitzea, ez baztertzea (entrenamendu emozionala).\nMindfulness-a ohitura bihurtzen denean, bizitzan izateko eta egoteko modu bat da benetan. Presentzia eta kontzientzia handiagoa duen eta norbere buruarekiko eta besteekiko hurbiltasun maitekor handiagoa duen egoteko modua.\nNire esperientziaren arabera, irakasleok praktika honekin lortzen dugun abilezia garrantzitsuenetako bat presentzia da. Orainean erdiratzen den presentziak ahalbidetzen du ikasleekin erlazio aberasgarriago bat sortzea. Honek eragin zuzena du beraien jarreretan, ikasteko motibazioan eta gaur egun kurrikulumean eskatzen diren beste hainbat gaitasunetan.\nIrakasleok gizartean funtsezko papera jokatzen dugu, hurrengo belaunaldiak hezteko funtzio garrantzitsutaz arduratzen baikara.\nNormalean gure ikasleen ongizatea etorkizunean gertatuko dela azpimarratu ohi dugu, eta haien ikasketa-prozesua egun batean fruituak emango dituzten ezagutzak, trebetasun eta jarreren hornidura gisa ulertzen dugu… etorkizunari begira beti…. Zoriontsuak izan daitezen….\nBaina benetan laguntzen al diegu gure ikasleei zoriontsu izaten ikasten?…Ongizate pertsonala eta soziala susta dezaketen trebetasunetako asko haurrek eta gazteek beren kabuz erraz ikasiko ez lituzketen zereginak dira, eta haien hezkuntzaren ardura duten helduen laguntza eskatzen dute (hezkuntza-sistema, familia-sistema.).\nGure lana ez da soilik ezagutza teorikoak irakastea; balio eta trebetasun batzuk sustatzea da ere. Hauek gizartean barneratzen eta gizartea bera eredu hobeago batera eraldatzen lagunduko dietenak.\nBestalde, irakasle izatea ez da beti lan erraza izaten, eta irakaskuntza-lana geroz eta konplexuagoa bihurtzen ari da. Sarritan, hezkuntza-zentroak aurrera eraman beharreko proiektu eta jardueren sare konplexu batean murgilduta egoten da, garatu beharreko curriculum zabalarekin eta denera iristeko denbora mugatuarekin. Irakasle izateak dakarren exijentzia handiak estutasun-sentsazioa, estres kronikoa, neke emozionala, ikasleekiko harreman arazoak eragin ditzake. Eta funtsezkoa denari buruz hausnartzeko zailtasunak. Askotan gakoa den ikuspuntua galtzen dugu: norantz goaz ikasgeletan? Zer da ikasleengan benetan sustatu eta garatu nahi duguna?\nMindfulness-ak erakutsi du egoera horietan eraginkorra dela. Adibidez, irakasleen estresa, gaixotasun-bajak, depresioa edo antsietatea murriztuz.\nMindfulness-aren praktika erregularrak egoera problematikoei aurre egiteko eta gure bizi-kalitatea eta ongizatea hobetzen laguntzeko tresnak ematen dizkigu irakasleoi. Eta lehen esan bezala; horrek, era berean, eragina du ikaslearen jardunean eta ikaslearekiko harremanean, ikaskuntzarako hezkuntza-ingurune ezin hobea sortuz.\nArgi dago irakasleok ereduak garela. Hau dela eta gure proposamena Mindfulness-eko entrenamendua bi fasetan egitearena da. Beti ere Mindfulness-eko praktika ikastetxean murgildu nahi baldin bada.\nLehenengo fasea irakasleak mindfulness-aren praktika bereganatzeko entrenamendu batean datza. Bigarren fasean mindfulness-aren praktika ikasgeletara eramateko irizpideak bereganatuko lituzkete.\nGURE BURUA ZAINTZEN: MF PRAKTIKA BEREGANATZEN\nMindfulness edo arreta osoaren praktika zein den ezagutzea, ulertzea eta barneratzea. Alde batetik norberaren egunerokotasunean eta lantokian zer onurak lor ditzakeen ezagutuz eta bestetik, onura horiek lortzeko behar diren gaitasunen entrenamendua nolakoa izan behar den biziz.\nSaioetan, nahiz eta oinarrizko irizpide teoriko batzuk eman, saio praktikoak izango dira gehien bat: talde, bikote eta norberarekiko dinamikekin.\nSaio bakoitzean, zalantzak eta norberaren bizipen eta esperientziak partekatzeko aukera izango da.\nGainera, etxerako praktikak bidaliko dira arreta osoa egunerokotasunean barneratzen joateko eta praktikaren ezagupenean sakontzeko.\nPraktika barneratu ahal izateko etxerako ariketa hauek burutzea oso garrantzitsua izango da. Mindfulness-aren praktika funtsean esperientziala baita, eta teorian gelditzea ez dauka inolako zentzurik.\nPrintzipioz ordu eta erdiko 10 saio proposatzen dizkizuegu. Saio hauetan ikusi eta biziko ditugun zenbait edukin honako hauek dira:\n• Zein da arreta osoaren praktikaren zentzua ikasgeletan.\n• Arreta edo kontzientzia osoa entrenatzeko teknikak (erabateko arreta arnasketan, gorputz-eskaneatzea, erabateko arreta mugimenduan,…).\n• Nola funtzionatzen du gorputz/buru sistema konplexu honek.\n• Pertzepzioaren prozesua.\n• Estresaren nondik norakoak.\n• Mindfulness-ean oinarritutako kudeaketa emozionala.\n• Besteekiko elkarrekintza: mindfulness-a besteekiko harremanetan eta komunikazio kontzientea.\n• Mindfulness aplikazioa egunerokotasunean.\n• Zer egin dezakegu jada gure geletan.\nEGUTEGI, ORDUTEGI ETA DIRU PROPOSAMENA:\nGaur egungo egoera konplexu hau kontuan hartuta eta oraindik hurrengo ikasturtea nola joango den jakin gabe, gure proposamena da urtarrilean entrenamenduarekin hastea.\nEgutegia: Astean behin.\nOrdutegia eta asteko egunaren inguruan adostu dezakegu bi errealitateak bateratuz (zuena eta gurea).\nZerbitzuaren kostua: saio bakoitzak 150 € (materialaren eta desplazamenduaren gastuak barne daude prezio honetan).\nTaldea: gutxienez 10 (15 € pertsona/saioko) pertsona eta gehienez 20 (7,50 € pertsona/saioko) pertsona.\nFase honetan irakasleekin aste bukaera bateko erretiro bat egingo genuke. Ostiral arratsaldean hasi eta Igande eguerdian bukatu. Aukera bezala Egino herrian dagoen toki berezi batean. (200 € aste bukaera, logela indibidualak eta janaria barne).\nFase honetan irakasleak gelan praktikan jartzeko formakuntzarekin hasiko ginateke eta aldi berean haurrekin eta gurasoekin.\nIRAKASLEEKIN FORMAKUNTZA: PRAKTIKA GELETARA ZABALTZEN\nMindfulness-aren praktika nola ikastetxeko eta gelako bizitzan sustatzea. Saioak prestatzeko baliabideak izatea, praktika gelako giroan barneratzeko zenbait baliabide eta gure baitan praktikaren jarraitutasuna. Jada gure baitan bizi izan dugun praktika da eta ezagutzen ditugu zein nolako eraginak izan ditzakeen ikasleengan.\nKasu honetan ere gehien bat saio praktikoak izango dira nahiz eta oinarrizko irizpide teoriko batzuk emango diren: saioaren egitura, helduaren jarrera, talde, bikote eta norberarekiko dinamikekin. Bestalde, lehenengo fasean bezala, zalantzak eta norberaren esperientziak adierazteko aukera egongo da.\nAstero erronkak proposatuko ditugu gelan praktikan jartzeko.\nPrintzipioz ordu eta erdiko 8 saio proposatzen dizkizuegu. Saio hauetan ikusi eta biziko ditugun zenbait edukin honako hauek izango dira:\n• Jolas desberdinak praktikan jartzeko.\n• Zein nolako jarraipena izan behar duen saioak eta entrenamenduak.\n• Zeintzuk diren irakaslearen jarrerak/ezaugarriak.\n• Zeintzuk diren argi eduki beharreko oinarrizko kontzeptuak, eta nola azaldu eta adierazi behar diren.\nLehenengo fasea amaitzen denean, bigarren fase honen hasiera adosten dugu.\nOrdutegia eta asteko egunaren inguruan adostu dezakegu bi errealitateak errebisatuz (zuena eta gurea).\nZerbitzuaren kostua: saio bakoitzak 150 euro (prezio honetan materialaren eta desplazamenduaren gastuak barne daude).\nTaldea: gutxienez 10 (15 euro pertsona/saioko) pertsona eta gehienez 20 (7,5 euro pertsona/saioko) pertsona.\nEsku-hartzea amaitzean, irakasleak bere kabuz mindfulness-ak ematen jarrai dezake, bere potentzial guztia aprobetxatuz. Funtzionatzeko baldintza bakarra irakasleak praktikatzen jarraitzea da.\nAdosten da zein zikloan jarri nahi den martxan prozesua. Kontutan hartu beharreko datua da zein irakaslek parte hartu duten, zein ziklokoak.\nIkasleek mindfulness-ari buruzko prestakuntza jasotzea integrazio pertsonalerako, eta praktika-ohitura bat ezartzea ikasgelan.\nEgutegia: 16 aste, astean bitan eta egun berdinean (goiz berdinean, Osteguna horietako egun bat).\nZerbitzuaren kostua: taldeen arabera zehaztu beharko genuke.\nTaldea: Lehen hezkuntzako gelan dauden haurrak eta irakaslea.\nDenbora: 20 minutuko saioak.\nMindfulness-aren praktika hurbiltzea. Teknika oso errazak ikasiz eta, aldi berean, seme-alabekin eraiki duten harreman motaz jabetzea.\nBeraiek esperientzia hau bizitzen duten heinean ez zaie arrotza egingo haurrek etxera eramango dutenarekin.\nMindfulness-aren eguneroko praktikak familian ekar ditzakeen onurak. Baliteke enpatia handiagoa garatzea, arreta eta kontzentrazio gaitasun handiagoa izatea, emozioak eta estresa maneiatzen ikastea, seme-alabenganako begirada garbiagoa garatzea.\nEntrenamendua, esperientzien feedbackak eta lantzen ari garena ulertzeko teoriak osatuko dute. Hitz egin eta praktikatuko dugu egunerokotasuna gure seme-alabekin beste modu batean bizitzen lagunduko diguten tresnez.\nBere praktikak haurrengan eragina izan dezake eta, gainera, ulertu eta prozesuan lagundu ahal izan diezaiekete.\nEgutegia: Astean behin, 8 saio.\nZerbitzuaren kostua: saio bakoitzak 140 euro (prezio honetan materialaren eta desplazamenduaren gastuak barne daude).\nTaldea: gutxienez 10 (14 € pertsona/saioko) pertsona eta gehienez 20 (7 € pertsona/saioko) pertsona.


Acordes para guitarra de Aita-semeak de Oskorri | euskal musika, música vasca\nAcordes para guitarra de Aita-semeak\nAita semeak tabernan daude, ama-alabak jokoan. (2)\nBerriz ikusi beharko dugu, behi gizena auzoan,\nberriro ere ez da faltako trapu zaharrik kakoan.\nEta lapurrek ohostu dute guk gendukana etxean,\neta gu gaude erdi biluzik beti iñoren menpean.\nGeurea dugu erru guztia, geurea dugu osoan,\nez iñori ba errua bota Euskal Herria hiltzean.\nBaina gaztea naiz eta daukat etorkizuna eskuan,\nez zaigu hilgo Euskal Herria ni bizi naizen artean.


Sabino Cuadrak “Arrojado a los leones” liburua aurkeztu zuen atzo Hondarribiko kultur-etxean • ZUZEU\nSabino Cuadrak, sindikalista eta gaur egun Madrilen diharduen Amaiurko diputatuak, “Arrojado a los leones” liburua aurkeztu zuen atzo arratsaldean, Hondarribiko kultur-etxean.\nBuruzagi nafarrak, hiru urte eta erdi daramatza Espainiako Kongresuan eta hainbat pertsonek konbentzitu ondoren, Kongresuan izandako bizipenei buruzko liburua idaztea erabaki duela adierazi zuen. Legealdi hasieran, Garan eta eta beste aldizkari elektronikoetan idazten hasi zela aipatu zuen bestalde.\nCuadrak liburua idazteko eman zituen arrazoien artean edozein mandatarik duen funtzioa aipatu nahi izan zuen, herritarrek euren ordezkariek Parlamentuan egiten duten guztia jakin behar duela argudiatuz. Kongresua PP eta PSOEko buruzagiek izaten dituzten eztabaidak baino askoz ere gehiago dela irudikatu nahi izan du bertako pasadizoetan, bulegoetan eta kafetegian gertatzen denari garrantzia berezia emanez.\nLiburuaren edukian zentratzerakoan, David Fernandez CUPeko buruzagiaren papera goraipatu nahi izan zuen, liburuaren atarikoan berak egin zuela esanez eta oso idazle ona dela adieraziz. Honen harira, liburua bi zatietan banatuta dagoela azpimarratu zuen. Lehen zatiak, Bildu legeztatu zen aroarekin batera, berari Madrilen diputatu izateko proposatu zioten garaia gogorarazten digu. Bigarren zatiak, gaia politikoagoak jorratzen dituela aipatu du bere sindikalista eta abokatu rolak Kongresuan ustelkerietan, murrizketetan eta justiziarekin zerikusia zuten gaietan zentratzeak eragiten diola aipatuz.\nKongresua demokraziaren tenplua izan beharrean hipokresiaren eta inposaketaren tenplua dela adierazi zuen buruzagi abertzaleak. Tesi hori argudiatzeko, Gobernua Eliza eta Troikaren zerbitzuetara dagoela nabarmendu zuen abortuaren legea eta lan erreforma horren adibide gisa jarriz. Honetaz gain, Segurtasun legea aipatu zuen Gobernuak lege hau herritarren zerbitzura baino polizien eta militarren eskura jarri duela aipatuz.\nNafarroak bizi duen egoera oso gertutik bizi duenez, UPN Gobernutik kanporatzeko aukera oso interesgarria dagoela plazaratu zuen PPren murrizketak eta erreformak babesten dituen alderdi bakarra dela esanez. Besteak beste, Nafarroako Parlamentuko gehiengoak aurrera atera dituen lege guztiak bertan behera gelditu direla salatu nahi izan zuen, PPren helegiteen ondorioz. Egoera honetan,Madrilen PPk zuzentzen duen inposaketak independentzia bultzatzen duela aipatu du herri honetan UPN-PP binomioak gutxiengoa ordezkatzen duela azpimarratuz.\nAzkenik, Podemos alderdiak izandako gorakada eta fenomeno hori oso heterogeneoa dela aipatu nahi izan zuen ezkerreko pertsonez gain beste jende askoren babesa jaso duela nabarmenduz.\n3 pentsamendu “Sabino Cuadrak “Arrojado a los leones” liburua aurkeztu zuen atzo Hondarribiko kultur-etxean”-ri buruz\nNaparroan 2014-11-07 14:41\nSabino eta bere parte-hartzeak estimatzen ditudan arren, pena ematen dit politikari abertzale batek berriz ere liburu bat erdaraz idatzi izana.\nArnaldo, Uxue, Elorrieta, Ibarretxe…\nPolitikari abertzale batek liburu bat euskaraz idaztea, ezinezkoa.\nNaparroan 2014-11-07 14:43\nGarai bateko politikari baten liburua: “Enbataren zirimolan”, Landartek idatzia.\nEta beste batzuk ere izanen dira, seguru.\niñaki 2014-11-07 22:24\n“herritarrek euren ordezkariek Parlamentuan egiten duten guztia jakin behar duela”\n“Kongresua demokraziaren tenplua izan beharrean…”\nEstrategiarik ez duzunean, etsaiarena egiten duzu.


Eginikoak / Proietuak | Mairie\nEginikoak / Proietuak\nSanoki gela sartzeko errazbide\nSanoki gela Sartzea (Otsailaren)\nHerriko etxeko sartzea\nApeztegiko bidea obrak\nBazterrak (2019ko Otsailaren) Plazako berritzea (2019ko otsailaren)\nPlaza hobekuntza proiektua\nHerriko etxean ikus daiteke proiektu horren planoak.\nPeruskenia etxearen murruen freskatzea\nLaster Peruskenian freskatze obrak izanen dira.\nHerriko etxea eta Sanoki gela hurbilerrazteari buruzko obrak\nProgramatua izan den hurbilerrazteari buruzko agendaren karietara, HERRIKO ETXEA engaiatu da Publikoa Hartzen duten Eraikinetan, hurbiltzea errazteko obren egitera. Horretarako, asmoa du obralaritza misio bat ematea, arkitekto edo obralari bati.\nArgizko informazio taula\nTaula elektronikoetan berezitua den ACE enpresak (Komunikazio Elektroniko Agerpenak) Itsasu herriko taula bere lekuan ezarri du.\nLattianeko bidea Route de Xaraitoa Urrizmeheko bidea\nEtxettipia Etxea - Obraren bukaera\nHonako hauetarako lanak :\n"Predonia" lekuko lur litamendua sendotu eta egonkortzekoak\nlur azpiko urak eta lurreko euri urak drainatu eta biltzekoak\nData : 2016ko Ekaina / Uztaila / Iraila\nBiribilgunea antolatu eta sortzea Karrika Nagusian\nData : 2016ko urtarrila / martxoa / Lanen bururatzea : 2016ko ekaina\nEtxettipia etxea berritzea - Herriko Etxea zena\nData : Eginbidean\n2015ko EGIN LANAK\nHarretxea etxea antolatu eta berritzea (2 udal bizitegi eta etxebeherean pintxo ostu eta jatetxea)\n2014ko EGIN LANAK\nHERRIAREN OILOMOKOENIA ETXE MULTZOA\n2014ko martxoan 2014ko abuztuan\nOilomokoenia etxe multzoaren lanak jarraitzea\nEuri urak biltzeko ur biltegia egitea, Ateka gaitzeko bidea\nAntziarte bidea estaltzeko lanak\nGarazinaneko Bidea estaltzeko lanak\nLaxiako ur hartuneetako bidea estaltzeko lanak\nAerodromoko bidea estaltzeko lanak\n2013ko EGIN LANAK\nHona hemen zenbait argazki...\nHarretxea jabegoaren zaharberritze lanak 2013ko azaroaren abiatu ziren\nHerriak lurpeko edukiontziak eman ditu Herriko Etxe ondoko bus geldilekuaren sailkagunean. 2 edukiontzi, bakoitza 5m3 izarikoa, eman ditu lurpean, etxeko gainestalkietarako eta egunkari eta kazetetarako eta 4m3 neurtzen duen bat, berinarako.\n2013ko abenduareb 17an\nAbilaenborda zubia Abilenborda zubia\nHilerriaren hormaren berriztapena\nPERUSKENIA ETXEAREN TEILATUA BERRITZEA\nPeruskenia etxealanak aitzin Teilatua lanak, 2013ko abuztuan\nLanak buruturik - 2013ko abuztuaren 23an\nLantegi teknikoaren margotze lanak - 2013ko iraila\nLur berdintze lanen abiatzea - 2013ko urrian\nLan bilkura - 2013ko urrian\nMUTIKOEN ESKOLA ZENA\nGoxoki lokala arauentan emateko lanak egin dira. Operazio horrek parkalekua egiteko aukera eman du (26leku), bai eta hainbat antolamendu, frontoia berritzeko eta leku publikoak segurtatzeko.\nGoxoki lokalaren etxebeherea zaharberritu ondoren, hautetsiek eskola zenaren eraikina berritzeko lanekin jarraitzea erabaki dute, Gau Eskolari utzi zaizkion gelak arauetan emateko.\nAEKren urriko sartzea baino lehen, herriakzenbait lan egin du :\n- zureriak aldatzea (berina bikoitza)\n- isolamendu lanak\n- argindar lanak\nMargotze lanak AEKren ikasleek eta irakasleek egin dituzte.\nLan berriak egin dira 2012ko uztailaren hastapenean, Gau Eskolaren eraikinean :\n- Gau eskolara daramaten harrizko eskaileren berritzea\n- Arteken karrakatzea\n- Eraikinaren margotzea\nHerri eskolatik hurbil den kantina zaharren margotze lanak egin dira.\nMargotze lanak egin dira SANOKI aretoan. Lan horiek 2012ko azaroan burutatu ziren.\n2012an egin estaltze lanak\nPanekaueko bidea, Eskolako bidea, Elizako bidea eta Haraneko bidea estali dituzte. Bide horietan, bide konkorrak eman ditugu.\nHaurtzaidegia eraikitzeko lanak 2010aren hondarrean hasi ziren eta 2011ren hondarrean burutatu. Elkarte batek kudeatu egitura horrek 25 leku eskaintzen ditu, batez ere Itsasu eta Luhuson bizi diren familientzat. Haurtzaindegiari buruzko argibideak : 05 59 08 60 19\nHerriak Harretxea jabegoa erosi zuen 2009. Urtean eta hor, herri barneko leku estrategiko horretan, aparkaleku bat antolatu dugu. 30 leku dituen aparleku bat eskaini diegu itsasuarrei.\n349 DEPARTAMENDU ERREPIDEA\nPirinio Atlantikoetako Energia Sindikatuaren laguntza tekniko nola diruzkoarekin, sareen lurperatze lanak egin ditugu 349 Departamendu errepidean, "Cinq cantons" deitu lekuaren eta postetxea zenaren artean. Horrez gain, Pirinio Atlantikoen Departamendu Kontseiluak, lan horiei jarraikiz, bidea zabaldu du, bide bazterrak ere zabaldu ditu, euri urak biltzekoak eman ditu eta bideari estaldura berria eman dio.\nHerriak Panekau karrika «Errobi II» jardun eremu berritik Ezpeletako mugaraino konpontzeko lanak egin ditu. Lanak 2011ko ekainaren 10ean hasi ziren eta 2011ko uda hondarrean bururatu. Galtzada, bide bazterrak eta «euri uretako» eta «idor» sareak berritu dira.


Argitaratua honek egina: Prentsa Bulegoa data Urr 16, 2001 honetan: Giza Eskubideak\nIrailaren 11ri eman beharreko erantzuna\nGurea ez den nazioekiko elkartasunak bultzaturik, abertzaleok Irailaren 11 ospatzen dugu, egun horretan gure anaia katalanek aberri eguna ospatzen baitute. Urtero egoten gara, askotan fisikoki ez bada ere, egun horretan Katalunian. Aurten, ordea, berezia izan zen Irailaren 11. Estatu Batuetako zeruan hegan zihoazen lau merkatal hegazkin bahitu eta herrialdeko erdigune politiko eta ekonomikoak diren Pentagonoaren eta New Yorkeko Manhattan auzoaren aurka bideratu ziren. Lehenengo hegazkinak talka egin zuenean istripua zelakoan geunden batzuk; berehala jakin genuen atentatua zela, Municheko Olinpiar Jokoetan israeldar kirolari haiek erailak izan zirenetik atentatu bortitz eta sonatuena zalantzarik gabe. Atentatua gertatu eta berehala agintari estatubatuarren ezinbesteko urratsa errudunak topatzea zen. Minduta zegoen iritzi publikoa asetzearren, palestinarrak jo zituzten hasieran erruduntzat. Ikerketak aldagai desberdinak aztertzen zituen neurrian Osama Bin Ladenen inplikazioa geroz eta nabarmenagoa egin zen. Askok esan dutenaren aurka, Palestinako israeldar eta arabiarren arteko liskarretan estatubatuarrek alde bati ematen dioten baldintzarik gabeko sostenguak ez du, nire ustez, zerikusirik izan atentatuan. Osama Bin Ladenek hedabideen aurrean emandako azalpenetan Palestina aipatu bazuen ere, atentatua eragin zuen aldagai bat izan baino gehiago, momentu hauetan hainbeste behar duen arabiarren arteko lotura eman liezaiokeen kontzeptua da palestinar arazoa. Bere ekintza begi desberdinez ikusiko dute arabiar askok baldin eta Palestinaren alde egin dela esaten bazaie. Hortaz gain, Palestinaren aldeko borrokan diharduten talde arabiarren arteko oreka delikatua arriskuan jarriko litzateke. Ezin ahaztu Arafatek duen arazo larriena bertan dauden talde armatuen arteko ahobateko posizioak lortzea eta mantentzea dela, eta, beraz, atzerriko talde armatu baten inplikazioa arriskutsua litzateke. Benetako kausa oso bestelakoa da, nire aburuz. Koranaren irakurketa eta azterketa integrista horrek eragiten duen Islam erlijioaren kontzepzio mugatzailean datza gakoa, eta batez ere mendebaldeko bizimodu kapitalistak irakurketa horrentzat suposatzen duen arriskuan. Islamaren irakurketa itsuak Jihad edo guda santuaren azterketa erratua du ondoriotzat. Honela, fedearen aurkako erasoa defendatzea helburu duen Jihad-ak, musulmanak ez diren gizaseme edo kulturen aurkako zentzugabeko eraso militarrak bihurtzen ditu helburu nagusi. EEBBetako presidenteak terrorismoaren aurkako guda martxan jarri du. Estatu Batuek, Europar Batasunak eta NATOk baliabide militar eta teknikoak terrorismoaren aurkako borrokaren zerbitzura jarri dituzte. Afganistango talibanak (atentatua baino lehenago, ez al zegoen arrazoirik erregimen politiko totalitario horren aurka neurriak hartzeko?) izango dira ustezko helburu, baina zenbait «adituk» aukera aprobetxatu nahi dute Estatu Batuentzat arazo geo-estrategikoa diren beste estatuen aurkako operazio militarrak egin ahal izateko, Filipinak eta Indonesia adibidez. Ustezko erruduna den Osama Bin Laden atxilotu eta nazioarteko zuzenbidea aplikatuz zigortu baino, tentagarriagoa zaie konkista militarra erabiliz Afganistanen gobernu satelite berri bat jarri eta munduko alderdi horretan hedakuntza militar finko bat martxan jartzea. Estatu Batuetako Gobernuaretzat amestu ezinezko egoera zen Iran, Pakistan, Txina, Tadjikistan, Uzbekistan eta Turkmenistanekin muga duen estatu batean bere soldaduak edo bere menera egongo den gobernu bat jartzea. Gerra hotzean, munduko lau inguru zituzten EEBBek kontrolatzeke: Txina, Sobiet Batasuna zenaren lurralde ohiak, Kuba eta Europa Ekialdea. Balkanetako gerrak eta Afganistangoak bi estatu utziko dituzte bakarrik zerrenda horretan: Kuba eta Txina. Gudak herri zibila kolpatu, beste Estatu batzuk desegonkortu, milaka hildako eragin, milaka errefuxiatu sortu, mendebaldeko populazioan musulmanen aurkako jarrera piztu eta etorkizuneko gatazka berrien abiapuntua izango da. Zeren truke? Estatu Batuen mendekua eta beren interesak lortzearren truke. Bestelako gogoeta bat ere egin behar dela uste dut. Terrorismo ororen helburua baita sistema politiko baten oreka arriskuan jartzea. Zalantzarik ez da zuzenbidea alde batera utziz bide militar soilei ekitea zuzenbideko Estatuen orekarentzat kolpe gogorra dela. Guda galduko du Bin Ladenek, baina helburua lortua izango du ordurako. Eta zalantzarik ez izan guda ondoren inguru horretan desegonkortasun politiko, gatazka militar eta miseri ekonomikoa geratuko dela, eta eskenatokian askok galdu eta batek bakarrik irabaziko duela. Denbora testigu.


CAFek kontratu berri baten esleipena lortu du Frantzian - SPRI\nSPRI » Euskadinnova » Enpresa Eraldaketa » CAFek kontratu berri baten esleipena lortu du Frantzian\nCAFek kontratu berri baten esleipena lortu du Frantzian\nEnpresa gipuzkoarrak 12 lokomotor elektriko fabrikatuko ditu Parisko garraio-konpainiarentzat\nCAF euskal tren-fabrikatzailea aukeratu du RATP Parisko Garraioaren Konpainia Alokatzaile Anonimoak mota dualeko hamabi lokomotor elektriko diseinatu eta fabrikatzeko. Ibilgailuak katenarietatik hartutako energiaren bidez edo unitateetan txertatutako baterien bitartez erabili ahal izango dira.\nKontratuak 65 milioi euroko gehienezko kopurua du, eta bertan, sei lokomotora osagarri fabrikatzeko aukera ere aurreikusi da. Unitateak RATPen eskualdeko sarearen azpiegiturako mantentze-lanak egiten dituzten trenak atoian eramateko erabiliko dira.\nCAFek proposatutako lokomotorrak, 1.000 kilowatteko potentzia dutenak, nikel-kadmiozko bateriez hornituta daude, mantentze-lanak autonomia osoz egin ahal izateko. Konpainiak ohar baten bidez jakinarazi duenez, hauxe da mundu osoan horrelako unitateetan teknologia hau inplementatuko den lehenengo aldia.\nOhiko diesel motorrak ordezkatzean, emisio kutsatzaileak murriztu eta funtzionamenduko zaratak gutxitu ahal izango dira.\nLokomotorrak 2018aren erdialdeaz geroztik CAFek Frantziako Bagnères de Bigorre herrian duen lantegian ekoizten hastea aurreikusi da. Lehen unitatea 2019ko lehen hiruhilekorako prest eta erabiltzeko moduan egongo da, estimazioen arabera.\nOharraren arabera, kontratu berri honek CAFek Frantzian duen presentzia tinkatu du. Azken urteotan, euskal fabrikatzaileak tranbiak hornitu dizkie Nantes, Besançon eta St.Etienne hiriei, eta Lyongo metroko trenen flota birgaitu du.


Rollin' Stomps Madrildik datorren banda bat da. 2015. urtean jaioa, bertako Lindy Hop eszenari guztiz lotua dago. Maiz ibiltzen dira dantza areto, swing eskola, kontzertu leku, festibal edota hirian zehar hainbat lekuetan.\n6 pertsonek osatutako talde honek estiloari leialak diren kantak jorratzen ditu: Count Basie, Duke Ellington, Glenn Miller, Fats Waller, Benny Carter eta halakoak, hala nola dantzako errepertorio klasikotik aldentzen diren gaur egungo pop-rock musikako zenbait adaptazio, berritasuna eta freskotasuna bilatuz. Moldaketa txukunez eta solo laburrez beteriko haize sekzioa eta swing-ez beteriko atal ritmiko batekin, dantzarien esanetara egongo den kalitate handiko taldea dugu Rollin' Stomps.\nGuillem Ferrer – saxoa\nVictor Aguilar – tronpeta\nCarmen Vela – flauta y klarinetea\nJorge Frías – kontrabaxua\nJimmy Castro – bateria\nHainbat herrialdetatik datoz munduan zehar hainbat jarraitzaile dituen Doc Scanlon’s taldeko partaideak: New York (baxujolea eta taldeko burua den Doc), San Petersburgo (Mikhail, banjoa) eta Bartzelona (Juli, klarinetea eta Marti, perkusioa). 20, 30 eta 40. hamarkadetako Swing, Hot Jazz, Jump Blues eta New Orleans estiloak jorratzen dituzte, eta eszenatokian argi uzten dute primeran pasatzen dutela elkarrekin jotzen, musikari bakoitzaren izaera taldean isladatzen delarik.\nHogei urte baino gehiagoko ibilbidearekin, bertako DJ Mr. Patxi “Crazy Legs” Donostiako dantzalekuetan erreferente bat izan da. Hainbat musika estiloetatik igaro ondoren, Classic Jazz-an (Early Jazz eta Swing) oinarritzen da, donostiako swing eskena zabaltzeko helburuarekin. Nazioarteko hainbat dantzaldietan egon da: Bartzelonan, Herthfordshire-en, Parisen, Montpellier-en, Toulousen, Burdeosen, …. Iaz bezela, aurtengo Donosti Belle Swing-eko bigarren edizioan jaietan musika eta giroa jarriko ditu!


urtarrila 2009 - Jalgi hadi plazara\nHasiera » Data honetan egindako artikuluak: urtarrila, 2009\nAnton Mendizabal: “Sariarekin bat-bateko flasha lortu behar da”\nBihar banatuko dira euskarazko komunikazioan bereizten diren proiektuak saritzen dituzten ARGIA Sariak. Gaur, aurrekari gisa, Koldo Izagirre idazleak euskal prentsaren historiaz hitzaldia eskainiko du arratsaldeko 18:30ean Hernaniko Milagrosa kaperan, ARGIAk antolatuta. Aurtengo ARGIA Sariek badute berezitasun aipagarri bat. Sarituei oparitu ohi zaizkien garaikurrak berritu egin ditu Anton Mendizabalek. Oiartzunen bizi den donostiar honek artxiboan begiratu behar izan du jakiteko zenbat urtez...\nTiraka.net webgunean Karramarro erabiltzaileak esan du nola Jaurlaritzako sail bateko euskara teknikariak langile euskaldunak identifikatzeko galdeketa egin duen helbide elektronikoz, euskarazko harremanak norekin izan jakiteko. Honakoa jaso duen emaitza: 206 langiletatik 151k euskalduntzat aurkeztu du bere burua eta 25ek ikasten ari direla adierazi dute. Gainerako 30ek ez dute ezer esan. Karramarroren ustez, “litekeena da erdaldun elebakarrak izatea”. Honela segi du Karramarrok:...\nHizkuntzalaria lan bila\nLanguage Log webgunean honako galdera bota dute: nork eskaintzen dio lana hizkuntzalariari eta nolako hizkuntzalariak eskatzen dituzte? Munduan hizkuntzalariek lana bilatzeko erabiltzen duten 2008ko The Linguistic List-i errepasoa eman dio Chris Potts-ek. Datu asko dago eta horien artean hizkuntzalariei eskatzen zaizkien hizkuntzak. Ingelesaren ondoren, alemana, frantsesa, txinera eta arabiera datoz. Hizkuntzalariak eskatzen dituztenen artean %71 unibertsitateak dira, %3 ikastetxeak eta %26...\nXabier Azanza: “10.000 euro ez da nahikoa”\nXabier Azanza Euskarabideko zuzendariari egin diogu elkarrizketa. ARGIA aldizkariko 2.171. zenbakian (otsailaren 8koan) argitaratuko dugu osorik. Besteak beste, pil-pilean dagoen gai bat izan dugu hizpide: hedabideek jasoko dituzten diru-laguntza murritzak. Horri buruz esan dizkigunak jaso ditugu hemen. Azanzak esan du esperantza duela hedabideek diru gehiago jasotzeko eta hori otsailean jakingo dugula. 2009rako, euskarazko hedabideentzako diru-laguntzak ia ezerezean geratu dira. Aurrekontua...


Zigor Kodea aldatzea proposatu du Sanchezek, galdeketak debekatzeko | Mundua | Berria\nBost hautagaiek atzo izan zuten hauteskunde kanpainako eztabaida bakarra. Irudian, hitzordua hasi aurreko unea. JUAN CARLOS HIDALGO / EFE Tamaina handiagoan ikusi\nPedro Sanchez Espainiako jarduneko presidenteak aurreikusia zuen gainontzekoen estrategia telebistako eztabaidarako. Hitzordua gai polemikoenarekin hasi zen, Kataluniarekin, eta denak haren kontra aritu ziren hasiera-hasieratik. Horregatik, aurrea hartzea erabakia zuen: Kataluniako gatazka konpontzeko proposamenak egiten lehen hautagaia izan zen, baina horien artean gatazkaren sakontzea eragin dezakeen neurri bat jakinarazi zuen. Zigor Kodearen erreforma egitea, erreferendumak legez kanpokoak izan daitezen, hori izan zen ia ezerezean pasatu zen neurria. Eskuinari begirako keinu batekin hasi zen Sanchez, baina gutxi iraun zion.\nHaren PSOE izan zen, hain justu, Jose Luis Rodriguez Zapateroren garaian galdeketak despenalizatu zituen alderdia; horregatik, PPko Pablo Casado eta Ciudadanoseko (C's) Albert Rivera erasokor agertu ziren Espainiako jarduneko presidentearekin, proposamena mahaigaineratzeagatik. Ordea, gutxi iraun zuten neurriarekiko kritikek, eta berehala eraman zuten eztabaida igandeko hitzordura: boto emaileei begira, biek ohartarazi zioten Sanchezi herritarrek botoa emateko aukera eta «askatasuna» izan behar luketela, bortizkeriarik gabe.\nFinean, denak Sanchezen kontra aritzea eraginkorra den arren, errazagoa da botoak bloke beretik erakartzea, bestetik erakartzea baino. Horretan aritu ziren Rivera eta Casado, nahiz eta PPkoak «etsaiez ez nahasteko» ohartarazi zion: «Denok gaude ezkerra eta nazionalistak egiten ari direnaren aurka».\nHorren ondorioz, PSOEren hautagaiaren proposamenak berehala galdu ziren, desagertu egin ziren platoan, inoiz esan ez balitu bezala. Ez ziren neurri soilak: Sanchezek TV3 kateari begirako neurri bat ere aipatu zuen, Kataluniako Parlamentuaren bi herenak behar izateko administrazio kontseilua aukeratzeko. «Alderdikoikeriarekin» amaitzeko erabakitzat aurkeztu zuen: «Kataluniako egoera bideratzeko, batasuna, proportzionaltasuna eta irmotasun demokratikoa dira beharrezkoak». Riverak, ordea, erasokor jarraitu zuen, eta 155. artikulua berriz aplikatzeko eskatu zion Sanchezi: «Moderatuena Konstituzioa aplikatzea da. Egiazko 155.a adostu behar da».\nInkesten paisaia politikoa\nHautagaientzat, atzoko eztabaida kanpainako hitzordu erabakigarriena izan zen boto emaileak erakartze aldera. Inkestek baldintzatuta aritu ziren platoan —atzotik horiek kaleratzeko debekua indarrean sartu zen—.\nBozketa egunerako bost egun falta direla, honako paisaia politikoa irudikatu dute inkestek: PSOEk irabaziko lituzke hauteskundeak, 116 diputatu jasota batezbeste (iragan apirilean baino zazpi gutxiago); PP izango luke atzetik, 94rekin (+28), eta Vox ultraeskuindarra izango litzateke hirugarrena, 42 ordezkarirekin (+18). UPk zazpi diputatu galduko lituzke, 37rekin geratzeko, eta C's-ek izango luke beherakada handiena, 57 diputatutik 19ra jaitsita. Iñigo Errejonen Mas Paisek, aldiz, sei ordezkari izango lituzke.\nKatalunian, Esquerra Republicanak (ERC) apirileko hamabost diputatuei eutsiko lieke, eta Junts Per Catalunyak (JxC) sei ordezkari eskuratuko lituzke, duela zazpi hilabete baino bat gutxiago. CUPi dagokionez, estreinakoz sartuko litzateke Espainiako Kongresuan, hiru diputaturekin.\nHego Euskal Herrian, EAJk eta EH Bilduk ordezkari kopuru berari eutsiko liokete: jeltzaleek sei ordezkari izango lituzkete, eta koalizioak, lau.\nFelipe VI.aren aurka protesta egin dute Bartzelonan


Baso hostoiraunkor atlantiarrak\nbillig Sildenafil Citrate sverige Eduki guztiak CC-by-sa 4.0 lizentziapean argitaratu dira kontrakoa adierazi ezean.\ngo site Baso hauek baldintza atlantiko epeletan sortzen dira. Urteko bataz besteko tenperatura 8-14ºC-koa da eta 900-1800 mm euri jasotzen dira urtean. Neguak oso euritsuak eta epelak dira eta zonalde eurosiberiar eta eskualde mediterraneoen arteko trantsizio zonaldean daudela esan daiteke.\nenter Euskal Herrian mota honetako baso gehienak egurra eta papera lortzeko egindako landaketa artifizialak dira eta beraz, espezie nagusiak intsinis pinua eta eukaliptoa dira. Hala ere, baso hostoiraunkor atlantiar naturalak tarteka ere aurki daitezke eta bertan pinu gorria bezalako espezieak. Gainera, onddo espezie askok konifero hauekin mikorrizak eratzen dituzte.\nfollow url Faunari dagokionean, dibertsitatea baso hostoerorkor atlantiarretan aurkitzen dena baino txikiagoa da, bereziki eukaliptadietan. Animaliarik arruntenak hegaztiak dira eta ugaztun txiki dibertsitate handia egoten da.\npurchase metformin cod next day delivery You are commenting as guest.\nhttp://www.segway.fi/?kastoto=gibt-es-deutsche-broker-f%C3%BCr-bin%C3%A4re-optionen&02c=6d UEUren ikastetxe nagusia\nhttp://faithsmedicalservices.com/maljavkos/6291 free online dating sites uk best Bulegoa: 946015331\nhttp://ramshergill.com/womens/drama-cabaret/ Mugikorra: 667498730


Jafar Sadhik-en artikuluak Martech Zone |\nArtikuluak Jafar Sadhik\nSaaS tresnak, CX, churn estatistikak, etab. Bezalako arloetan ezagutza onak dituen merkaturatzaile digital sutsua. Aurretik, SportsKeeda eta Neil Patel Digital India bezalako enpresa garrantzitsuetarako lan egin zuen eta gaur egun SmartKarrot Inc.-en lan egiten du. Aisialdian liburuak irakurtzea gustatzen zaio. eta Agatha Christieren obren miresle handia.\nAzaroaren 10ean, asteazkenean, 11 Thursday, April 1, 2021 Jafar Sadhik\nDenok entzun ditugu Salesforce, Hubspot edo Mailchimp. Benetan SaaS hazkundearen aroa ekarri dute. SaaS edo Software-as-a-service, besterik gabe, erabiltzaileek softwarea harpidetza bidez erabiltzen dutenean da. Abantaila anitzekin, besteak beste, segurtasuna, biltegiratze espazio gutxiago, malgutasuna, irisgarritasuna, besteak beste, SaaS ereduak oso emankorrak izan dira negozioak hazteko, bezeroen gogobetetasuna eta bezeroen esperientzia hobetzeko. Softwarearen gastua % 10.5 haziko da 2020an, eta gehienak SaaS bultzatuko dira.


Zer da senideen gehiegikeria eta nola aurre egin - Etxeko Indarkeriari Eta Gehiegikeriari Aurre Egiteko Aholkuak\nEzkontzarako PrestatzenEzkontza Lizentzia LortzeaOpari IdeiakEtxeko LankidetzakIdeia Eta Aholku ErromantikoakLagundu Dibortzioarekin Eta AdiskidetzearekinHarremanetarako AholkularitzaAholkuak Eta IdeiakOspetsuakEzkontzan Intimitatea Hazteko Aholkurik Onenak\nNagusia / Etxeko Indarkeriari Eta Gehiegikeriari Aurre Egiteko Aholkuak / Zer da senideen gehiegikeria eta nola aurre egin\nZer da senideen gehiegikeria eta nola aurre egin\nJendeak ahazten du jazarpena edozein lekutan gerta daitekeela\nNola aurre egin anai-arreben tratu txarrei\nZer da anai-arreben tratu txarra lehenik eta behin?\nHemen duzue zerrenda laburra\nAnai-arreben gehiegikerien ondorioak\nZiberjazarpena eta bestelako tratu txarren aurkako zalaparta handia dago etxean eta eskolan umeengan. Bullyk deabrukatzen dituzte eskolan haur onak harrapatuz beren segurtasunik eza ezkutatzen duten pertsonaia ahul, koldar eta mespretxagarri gisa.\nHelduei lanean eta etxean gertatzen zaie. Gauza bera eskolan umeekin. Euren etxeetan biktima diren haurren kasuak ere badaude.\nSeme-alabak guraso tratu txarrak dituztenen zailtasunen inguruan hitz egiten da beti, baina egia da, anai-arreben tratu txarrak nagusi direla baino etxeko eta gurasoen tratu txarrak konbinatuta . Horrek hondoratuko ez balu, birformula dezagun beste modu batera. Anaia-arrebek egindako tratu txarrak jasan dituzten haurrak gehiago dira etxeko beste edozein motatako tratu txarrak baino.\nForma guztiak bezala gehiegikeria eta jazarpena, buruz da boterea eta kontrola . Familia moderno batek haurren arteko berdintasuna sustatzen du, hau jaiotza-ordenan edo / edo generoan oinarritutako egitura tradizionalaren aldean dago. Denak berdinak diren eszenatoki batean, botere gose dutenek aukera gisa ikusten dute.\nbikote gaztearen helburuak\nAnai-arreben arteko tratu txar fisikoa, emozionala, hitzezkoa edo sexuala egiteko modu bat da. Odol anai-arrebak eta familia nahasiak biltzen ditu. Boterea erakustea da anai-arreben artean kontrol egitura ezartzea, eta gauzak urrunegi joaten diren momentuak daude. Galdera da, zergatik utziko liekete guraso arduradunek haur bati beste bat jazarten?\nHaurren sexu abusuetatik, estortsio kriminaletik, beste nazio baten baliabideak lapurtzen dituzten herrialdeetaraino jazarpen mota guztiak bezala, botere sendoagoak ikusten ez direnean gertatzen da. Haurrei ez zaie jazarpenik egiten irakasleen aurrean. Inork ez du bortxatzen bistan. Berdin gertatzen da anai-arreben gehiegikeriekin.\nEdozein arazo konpontzeko lehen urratsa existitzen dela onartzea da. Anai-arreben tratu txarren seinale argi eta sotilak daude. Gurasoek arreta jarri behar dute anai-arreben tratu txarrak identifikatzea .\nEtxeko jendea saihestea\nErrendimendu eskolarraren beherakada izugarria\nZure seme-alabak gutxienez lau portaera erakusten baditu, jazarpenaren biktima dira, hala ere, ez du esan nahi beren anai-arrebengandik datorrenik. Sintoma berdinak gertatzen dira eskolan jazarpena jasaten dutenean.\nKontuan hartu beharreko azken gauza galtzen dituzten gauzak dira. Haur jazarpenek dirua, jostailuak eta bestelako efektu pertsonalak galtzen dituzte. Badaude eskolan galtzea ezinezkoa den manta gogokoena, esaterako. Hortzak eskuila, manta edo jostailu gogokoena bezalako gauzak galtzen badituzte. Senideek biktimak jasaten ari dira.\nHoriekin zuzenean edo guztiekin hitz egiteak ez du emaitzarik emango, batez ere frogarik ez baduzu. Jazarpena jasan duen haurrak min hartzea baino ez du eragingo. Jazarleak norbaitek ahoa ireki duela suposatuko du eta bere burua babestuko du indarkeriaren bidez kontrol handiagoa aldarrikatuz.\nMundu ideal batean, onena da senidetasunari, senidetasunari eta anai-arrebek elkarrekin lan egin beharko luketen istorioak kontatzea, mundura ateratzen direnean elkar bakarrik dutelako. Aipatutako mundu idealean, ikasgaia bihotzera eramango lukete eta bizitza osorako anai-arrebak bezala jokatuko lukete.\nEgia esan, botereak usteltzen du eta anai-arreba nagusiak gustukoa duen momentuan, ez lukete hain erraz utziko.\nBullyra zehazteko eta zure erabiltzeko gai bazara ere guraso autoritatea horiek zigortzeko, geroago mendekua besterik ez lukete egingo. Haurra babesteko modurik onena eta bakarra boterea maileguan uztea da beraiek nola maneiatzen ikasi arte.\nHona hemen egiteko modua, lotu beren patuak, anai-arreben arteko harremana aitzakia gisa erabiliz, jazarpeneko anai-arrebak jasotzen duen ezbeharraren erantzule bihurtzen du anaia indartsuena.\nEskolan kalifikazio txikiagoak badituzte edo tximistak jotzen badute, anai-arreba 'arduratsu' indartsuak hartuko du beroa. Jakinarazi iezaiezu anai-arreba nagusi gisa duten lana beren anai-arreba ahulenei munduan arrakasta nola eman irakastea dela. Ez dela bidezkoa protesta egingo lukete eta hori guztia esango diete munduko gauza asko ez direla bidezkoak, hala nola gurasoek seme-alabek kontsumitzen duten guztia ordaintzea eta jazarpena egitea.\nAnai-arreben tratu txarrak ez dira tratu txarrak eta jazarpen motak bereizten. Larritasunaren eta tratu txarren motaren arabera, hitzezkoa, fisikoa, emozionala edo sexuala izan daiteke.\nTrauma beste egileengandik espero zenukeen berdina da. Ez dago ia anai-arreben aurkako tratu txarreko lege zehatzik, neurri handi batean ez da kontuan hartzen tratu txar mota bat. Hala ere, abokatu gehienak ados egongo lirateke tratu txarrak estaltzen dituzten indarreko legeak aplika daitezkeela.\nSenideen tratu txarrak, beste mota batzuek bezala, eragin emozionalak eta psikologikoak ditu biktimarengan. Baina beste jazarpen modu batzuk ez bezala, aurrera jarraitzen du. Ikastolako kideak, lanekoak eta baita ezkontideak ere behin-behinekoak dira, anai-arrebak betirako dira.\nAnai-arreben tratu txar emozionalak gehiago irauten du, haien buruan badakitelako ezin dituztela inoiz anai-arrebekin loturak guztiz moztu.\nHelduen senideen tratu txar emozionala ez da haurrak izandako traumatismoaren iraupen luzeko efektuetara soilik mugatzen. Etengabeko kontrola ere izan daiteke Pavloviako girotzea . Anaia nagusiaren presentzia edo aipamen hutsa nahikoa estimulu da erantzun emozional eta errepresiboa eragiteko.\nAnai-arrebak beste zezen balizko batzuek baino denbora gehiago daramate elkarren aurrean. Gurasoak bezala, normalean etxe berean bizi dira, baina biktima belaunaldi berean jaiotako bizitza berdinean bizitzea ere espero da.\nHortik ondorioztatzen da biktima ez dela sekula sendatuko anai-arreben tratu txarren arduradunekin harreman jarraitua izan bitartean. Gurasoek helduaroa arte arazoa konpontzerik izan ez balute, irtenbiderik onena haurrak lehenbailehen banantzea da sendatzeko itxaropenik izateko.\nAholkularitza eta tratu txar pertsonalari aurre egiteko ohiko beste metodo batzuk beharrezkoak izan daitezke biktimari laguntzeko. Penagarria da gertakari gehienak garapen kognitiboaren urte garrantzitsuenetan gertatu izana. Hori dela eta, neurri handi batean ez ikusiarena izateak anai-arreben gehiegikeriak gehiegikeriarik arriskutsuenetako bat dira.


Amorotze-Zokotze - Wikipedia, entziklopedia askea.\nAmorotzeko eliza eta pilota plaza\n40 km (Donibane Garazitik)\n229 (2018: −3)\n% 81,95 (2011)\n% 7,68 (2011)\n% 19,12 (2010)\n% 2,18 (2011)\n1841 (bi herrien batasuna)\nAmorotze-Zokotze ([amos̺ots̻e s̻okots̻e]) Nafarroa Behereko ipar-erdialdeko udalerri bat da, Amikuze eskualdekoa. 2006an 216 biztanle zituen.\nArrueta-Sarrikota eta Oragarre, iparraldean\n1841ean Amorotze eta Zokotze herriak batu ziren, udalerri bakarra osatzeko.\nOharra: 2006ko biztanleria, INSEEk emaniko behin-behineko datua da; 1836 arteko datuak fusioa baino lehenagokoak dira, hots Amorotzekoak.\nZokotzeko Jondoni Martine eliza monumentu izendaturik dago.\nHerriko etxea Amorotzen.\nJondoni Martine eliza Zokotzen.\nAmorotzeko etxe bat.\nLiburuak: Euskal Herriko bidaia-gida/Herriz herri/Amorotze-Zokotze\nBNF: 15269842r (data)


Santutegia aitzaki | Mendiko behatokia\n2007(e)ko urtarrilaren 28a\nAspaldi batean apenas egunik, santuen izendapenik ez zuenik. Gaurko igande honena San Pedro Nolaskorena genuen. Gaur ez, baina lehenago bazuen ospe ta jaierarik nonbait, azken Kontzilioak entresaka ta inausketa kupidagabea santutegian egin zuen artio. Nor ote genuen Nolaskotar Pedro hau?\nMontserraten egin zituen ikasketak eta Bartzelonan bizi zela, XIII.mende hartan, gatibuak zientoka omen zirenez, ezin jasan gajo haien penaz eta, Ama Maria Mesedeetakoen Ordena sortu zuen elizaren baimenarekin, Mertzedarioen lekaide-lekaimetza bideratuko zuena, Espainiatiko eta Maroko aldeko gatibuak libratu asmoz.\nSantu katalauniar mesedegile honen jaiera euskaldunon artean ere zabalduxea zen nonbait. Hau diot, gure atsotitzen zerrendan pare bat pozarren topatu ditudalako: kostaldekoa bata, barrualdekoa bestea. Gure asaba sano haiek, sagardotegian nahiz portuko txokoan, bazekiten umore onez kontuak esaten: San Pedro Nolasko, arrainik ez, olatu asko, ziotsaten portuko arrain gura (ez arrenkuraz) eta ezinen garaian. Eta baserri aldetikoa bestea, patxada gehiagoz, kaxuela eta sagardo-pitxarraren aurrean: San Pedro Nolasko, aragi gutxikin salda asko! Negu gogorren bateko kontsueloak akaso…\n← Gaur ilgora\nReyestar ondratua! →


Eroskik laurden batera murriztu ditu galerak eta aurten irabazkiak ikusten hasiko dela espero du — TUlankide MONDRAGON\nEroskik laurden batera murriztu ditu galerak eta aurten irabazkiak ikusten hasiko dela espero du\nBanaketa jardueraren emaitza operatiboa %15 hobetu da, eta 107,4 milioi eurotara iritsi da.\nEroski Taldeak bere kontuak itxi zituen 2016ko urtarrilaren 31n, eta azkenean, %78 hobetu ditu; hala, 61 milioiko emaitza negatiboa geratu da, aurreko urteko emaitza negatiboaren laurdena baino txikiagoa. Ezohiko narriadurek eraginda, Eroskik 242 milioi euroko hornidurak egin ditu aktibo materialetan, ez-materialetan eta higiezinetan, eta, hala, 2015. urtearekin, amaitutzat jo ditu saneamendu operazioak; horrek onuren bidean jarriko du konpainia ondoko urteetan.\nTaldearen etorkizuneko banaketa jardueraren eremuan, emaitza operatiboa 107,4 milioi eurora iritsi da.\nDatuak kontuan hartuta, 0,28 puntu hobetu du salmenten gaineko ratioa, eta %2,03ra iritsi da. Horrek berretsi egiten du konpainia bultzatzen ari den Zurekin eredu komertzialaren arrakasta eta balio katearen efizientzian izan den hobekuntza.\nFakturazioari eutsi egin zaio, 6.058 milioi eurotan, noiz eta elikagaien merkatuan ia hazkunderik izan ez eta erregaiaren salmenta deflazio gogor batean sartu den honetan. Salmentak egonkor daude denden birmoldaketengatik —izan ere eraldatutako denda bakoitzeko %7 igotzen baitira salmentak batez beste—, kontsumitzaileek Eroski Klubaren programari harrera bikaina egin diotelako eta frankizia denden sarea asko hedatu delako.\nTaldeak bezeroarekin lotura duten programak garatzearen alde egin duen apustu globalak 212 milioi eurotara igo du aurrezpen transferentzia, eskaintzen eta promozioen bidez, zeinak gero eta pertsonalagoak baitira Eroskiren, Caprabo, IF eta Forum Sporten txartelen bitartez.\nEbitdari dagokionez, 240 milioi eurokoa izan zen, aurreko urtekoa baino %2 goragoa; horrek erakusten du Eroski Taldearen jarduera komertziala sendoa dela. Iaz, Eroskik 86 milioi eurotan amortizatu zuen zor finantzarioa.\nSALMENTA GARBIA (BEZ GABE)\nETEKIN OPERATIBOA *\nAKTIBOEN NARRIADURAREN HORNIDURAK\nJARDUERA JARRAITUEN EMAITZA\nJARDUERA EZ JARRAITUEN EMAITZA\n* Merkataritza Funtsen eta Ezohiko Aktiboen narriaduraren aurretik eta Ibilgetuen salmenten emaitzaren aurretik.\nBestalde, Eroski Sozietate Kooperatiboak %1,6 hobetu zuen bere jarduera arruntaren emaitza, 86,9 milioi eurotara arte. Taldearen inbertsio finantzarioetako hornidura indartsuen ondorioz, kooperatibak 158 milioi eurotako emaitza negatiboa izan zuen guztira, aurreko urtean baino %27 hobeto. Kooperatibak 756 milioi eurotako ondasun garbiarekin amaitu du 2015a.\n- 2015ean, erdialdeko eta hegoaldeko supermerkatu sail bat saldu da progresiboki. Jarduera hori urte horretan gauzatu bada ere, datu kontsolidatuetatik bereizita daude.\n- 2015eko urteko kontuak aurkezteko orduan, kontuan izan da 2016. urte hasieran hipermerkatu sail bat saltzeko egindako akordioa. Operazio hori oraindik Merkatuen eta Lehiaren Espainiako Batzordearen ebazpenaren zain dago, baina balantzean, salmentarako aktibo gisa jasota dago.\nEroskik kanpaina bat aktibatu du Ukrainako krisiak jotako herritarrei laguntzeko\nBezeroei elkartasuna erakusteko deia egin die, ordainlekutik pasatzean borondatea emanez herritarren oinarrizko beharrak estaltzen lagundu dezaten, premiaz behar baitute laguntza.


Betti Betelu –\nGaur egun, dantza-jauziak –mutxikoak ere deituak– Euskal Herriko bazter guztietara hedatzen ari dira. Ez dago bestarik dantza-jauzirik gabe. Baina oroitu behar dugu beti ez dela horrela izan. Bi Gerla Handiek eta ondorengo frantses politika zentralistak kalte handia egin zieten euskarari eta euskal kulturari. Iparraldeko euskaldun ainitzek euskaldun izatearen harrotasuna edota kontzientzia bera galdu zituzten. Euskal folklorea turistak erakartzeko afera bilakatu zen. Akulturazioa zen nagusi.\nHirurogeita hamarreko hamarkadatik aitzina, abertzale eta euskaltzaleen lanaren ondorioz, egoera pittaka-pittaka aldatzen hasi zen. Euskal dantza asko galduta edo erdi galduta zeuden, urratsak ahantzita… eta hor hainbat lagunek, kemen handiz, berreskuratze prozesuari ekin zioten. Horietako eragile bat Pierre edo Betti Betelu izan zen.\nBetti Betelu Dagerre Arrangoitzeko Hehailia etxean sortu zen 1924ko maiatzaren 14an, zazpi anaia-arrebetan bigarrena izan zelarik. Gaur biziko balitz, maiatzean, larogeita bederatzi urte beteko lituzke. Aita Jean Baptiste Betelu zuen, Ahetzeko Mandategia etxeko familiakoa eta ama, Maina Dagerre, Arbonan sortua. 1946. urtean, Betti Betelu Valentina Viana (Bitta deitua) miarriztarrarekin ezkondu zen. Bitta sortzez Bribieskaren ondokoa bazen ere, 1936ko gerlan, gaztea zelarik, Miarritzera bizitzera etorria zen. Sei seme-alaba eduki zituzten: Mikel, Gérard, Maite, Txomin, Sérge eta Valèrie.\nLanbidez, hasieran, okina izan zen, eta gero arropak saltzen aritu zen Baionako Pilori plazan zen Maison Roger-entzat. Horretarako etxez etxe ibiltzen zen. Ondotik, bere kontura ezarri zen gauza bera egiten. Zaletasunez, gazte urteetan Betti pilotari aritu zen. 1944an, hogei urte zituela, Oldarra taldean sartu eta hor euskal dantza sakon ezagutzeko aukera ezin hobea eduki zuen. Aipatu taldean bederatzi urtez dantzari aritu ondoren, taldea utzi eta Miarritzen Bi Harri dantza taldea eratu zuen. Talde horretan 1960. urtera arte aritu zen buru-belarri. Gero, dantzarik gabeko bederatzi urteko aldia hartu zuen. 1969an Donibane Lohizuneko Begiraleak elkarteak dei egin zion hil berria zen Peio Colombet elkarteko lehendakariaren omenezko ekitaldi bat presta zezan, eta elkarte horretan jarraitu zuen dantza-maisu gisa 1990. urtera arte, hau da, Heriok gure artetik eraman zuen arte. Miarritzen hil zen, bihotzekoak jota, San Martin trinketean, pilota partida bat ikusten ari zela. Hil zelarik hirurogeita sei urte zituen. Arrangoitzeko hilerrian ehortzi zuten.\nBegiraleak elkartean burutu zuen lana ikaragarria izan zen. Pierrot Gil adiskidearekin batera, Euskal Herri osoa zeharkatu zuen ikerketa handiak eginez, hilzorian ziren dantza-jauziak osatu, berpiztu eta zabaldu zituen, Lapurdiko inauteria ahanzturaren iluntasunetatik atera eta piztu zuen 1974an Begiraleak elkartearen bidez berriro plazaratuz, bestelako dantza ainitz berreskuratu edo moldatu egin zituen; azken horien artean, gogora ekartzekoa da Lapurdiko fandangotik abiatuta, gaur Euskal Herri osoan famatua den fandango zoragarria. Begiraleak elkartearen 50 urteren kari, plazaratu zuen lehen aldiz. Herriak Betti Beteluren fandangoa deitzen dio. 1979an Iparraldeko Dantzarien Biltzarrak Lehen Mutxikoaren Eguna antolatu zuen Bidarten, eta bera hor ibili zen gaur horren ospetsua den egun horren antolakuntzan. Orduz geroztik, ekitaldi hau urtero antolatu da, urriaren bigarren igandean, baina Arrangoitzen, hau da, Beteluren herrian.\nHorretaz guztiaz gain, astero berrogeita zortzi ordu pasatzen zituen dantza erakusten Begiraleak elkartean eta azken urteetan baita ikastoletan ere. Guztira sei mila ikasle baino gehiago trebatu omen zituen.\nIkus dezakegun bezala, Betti Beteluk egin zuen lana izugarria izan zen, euskaldunok inoiz bere neurrian eskertu ahal izanen ez dugun lan oparo eta aberatsa. Horretan kontziente izaki, hainbat ekintza eta ekitaldi antolatu dira hor-hemenka arrangoiztarraren omenez eta oroitzapen onez. Begiraleak elkarteak bere dantza areto nagusia “Betti Beteluren sala” izenaz bataiatu zuen elkartean urte luzetan maisu paregabea izandakoaren oroigarriz.\n1995.urtean, Begiraleak elkarteak, elkartearen 60. urteurrenaren kari, liburu eder bat plazaratu zuen elkartearen historia eta kultur ekarpenak azalduz. “Begiraleak 60. urtez Lapurdiko folklore-ohiduren begirale” izena zuen. Liburu horretan kapitulu oso bat (127-143. orr.) Beteluri eskaini zioten.\nKapituluaren hasieran honako azalpena ematen zuten: “Mutxikoak (edo dantza-jauziak) dantzatzekotan, ezagutu behar dira urratsen segidak, eta batzuk nahiko luzeak dira. Horrengatik, dantzari-gidari batek gora erraten ditu urratsak, eta gaur egun mutxikozale gehienentzat bere funtzioa beharrezkoa da. Betti Betelu Lapurdiko azken dantzari-maisuak berreskuratu zituen dantza-jauzi urrats ainitzen segidak. Egin zuen lan izigarriari esker, hemen ditugu zinez mutxiko batzuen ohiko urratsak. Bainan bertze batzuetan jadanik betiko galduak zirelako, asmatu behar izan zituen zati batzuk. Parte horiek eskas izanagatik galtzekotan ziren dantza-jauzi zonbait. Gaur egun berari eskerEuskal Herriko plazetan dantzatzen ahal ditugu. Argitaratzen ditugu hemen, Betelu jaunak azken urteetan utzi zizkigun mutxiko urratsen segidak, eta geroztik Begiraleak taldean zaintzen ditugunak.” Ondorengo orrietan, urrats guztiak emanik, Beteluk osatutako eta zabaldutako dantza-jauziak, urrats guztiekin, oso-osorik, eskaintzen zizkiguten: Ainhoarrak, Añuar ttipia, Azkaindarrak, Hegi, Lapurtar motxak, Lapurtarrak, Mariana, Millafrankarrak, Mutxikoak, Orzaiztarrak, Ostalerra, Teilagorri eta Zazpi jauziak. Orotara hamahiru dantza-jauzi.\n2010eko maiatzaren 2an, Dantzari Eguna izan zen Lapurdin, Baionan, hain zuzen ere, eta Betti Beteluren heriotzaren 20 urteen kari, sekulako omenaldia egin zioten. Ez dezagun ahaztu, arestian aipatu dugun Mutxikoaren Eguna. Urtero, urriaren bigarren igandean, Arrangoitzen, goizeko euskal meza bukatu ondoren eta eguerdiko dantza saioa hasi aurretik, senide, adiskide eta antolatzaileek lore eskaintza egiten baitiote bere hilobian.\nLapurdik eta Euskal Herri osoak asko zor dio Arrangoitzeko dantza-maisu edo errejenta handiari, bera izan baita, neurri handi batean, euskal dantza herrikoia izaten ari den loratze berriaren bultzatzaile nagusienetako bat. Beteluk dantza-jauziak berpiztu eta indartu zituen Lapurdiko kostaldean, eta herritarrek maisu handiaren suzia hartu eta Euskal Herri osora zabaldu dute. Eta zer esanik ez Lapurdiko inauteriaren berpizte handiaz.\nNire aldetik, esan beharra daukat, Betti Beteluren fandangoa entzuten edota ikusten dudan aldiro, zirrara zoragarria sumatzen dudala bihotzean, Beteluk piztutako suak eragiten didan zirrara xarmangarri eta alegera. Agur eta ohore Lapurdiko dantza-maisu handiari!\nbetelu, betti, Betti Betelu, dantza, dantzak, euskal dantzak, folklorea, Lapurdi\n2 pentsamendu “Betti Betelu, Lapurdiko dantza-maisu nekaezina”-ri buruz\nMikelats 2018-07-16 15:17\nTxapela kentzeko moduko lana denaren aurka lan eginez gure izaera indartzen dutenena. Gure Herriak konpromezua eta lana behar ditu, hitz gozoak bainoago.\nJoseba Aurkenerena 2018-07-16 17:32\nSerge Betelu semeak jakinarazi didanez, Betti Betelu ez zen hil pilota partida bat ikusten ari zela, partida jokatzen ari zela baino.\nBarka ezazue nire akatsa.


Asterixen abentura berrien protagonista neska nerabe bat izango da — Gaztezulo\nAsterixen abentura berrien protagonista neska nerabe bat izango da\nAsterixen abentura berrien protagonista neska nerabe bat izango da Mundu osoko liburu-dendetara bihar iritsiko da “Vercingetorixen alaba” deitutako zenbakia haize berriak ekarriz komiki ezagunari. https://www.gaztezulo.eus/albisteak/asterixen-abentura-berrien-protagonista-neska-nerabe-bat-izango-da https://www.gaztezulo.eus/albisteak/asterixen-abentura-berrien-protagonista-neska-nerabe-bat-izango-da/@@download/image/asterix1_1571055165869718.jpg\nMundu osoko liburu-dendetara bihar iritsiko da “Vercingetorixen alaba” deitutako zenbakia haize berriak ekarriz komiki ezagunari.\nAsterixen abenturetan lehenengoz neska nerabe bat izango da protagonista. Abentura honetan azalduko den gaztea altua eta argala da, motots gorri luzea du eta begirada tinkoa. Adrenaline deituko da eta zenbakiko azalean azaltzen da, Asterix, Obelix eta Idefix, betiko pertsonaiekin batera.\nAbentura berri hau 20 hizkuntza baino gehiagotan argitaratuko da eta horien artean euskaraz irakurri ahal izango dugu. Komiki hau Jean-Yves Ferrik idatzi du eta Didier Conradek ilustratu.\nFerrik aitortu duenez, orain arte emakumezko protagonisten gabezia estrategia kontua izan zen, lehen ez baitzeuden horrelako literatura mota irakurtzen zuten emakumezko asko. Egun, garaiak aldatu direla esan du eta horrekin batera protagonista berri eta freskoak behar direla.\nAdrenaline egungo garaiekin sintonian dago eta ederki txertatzen da Asterixen umore eta abenturetan. René Goscinny-ren alaba den Anne Goscinny-k ziurtatu du bere aitak sortu zezakeen pertsonaia dela. Bazen garaia!


Arkeolan Fundazioa - Mezenasgo proiektua - Kultura\nMérida Theatrum Mundi erakusketa\nWeb orria: www.oiasso.com\nOiassoko termak berreskuratzearekin duen paralelismoa agerian utziz, Oiasso Museoak erakusketa hau dakarkigu, eta, horrela, Meridako antzoki eder honen sekretu arkitektonikoak ezagutzeko aukera izango dugu 2022ko uztailaren 1etik urriaren 31ra bitartean.\nMeridako erromatar antzokiaren arkitektura, 2.000 urte baino gehiagoko eszenatoki bizi eta unibertsala den aldetik, erromatarren garaiko antzokiak nolakoak ziren erakusten duen arketipo arkitektonikoa da. Horrela, erakusketak aukera ematen du arkitektura hori ezagutzeko, eta are gehiago estimatzeko Meridako ondare altxor hau, oraindik ere, sortu zen garaian bezala, antzerki emanaldiak hartzen dituena.\nErakusketa Jesús Martínez Vergel eta Rafael Mesa Hurtado arkitektoek zuzendutako talde baten zazpi urteko lanaren emaitza da; monumentuari egindako azken zaharberritzeetan parte hartu zuten biek eta, lan horretan oinarrituta liburu bat plazaratu dute, erakusketak bezala, antzokiaren datu historikoak, proiektuak eta argazki argitaragabeak biltzen dituena, jatorrian nolakoa izan zen irudika dezagun.


Eta D´Hont legerik gabe? • ZUZEU\nEta D´Hont legerik gabe?\nLa Informacionen datuetan ikus daitekeenez, PSOE alderdia da egun bozkatuena, D´Hont legearekin eta hautes-eremu ezberdinetan zatitua. 169 ordezkari ditu parlamentuan. Ikerketa honen arabera, 160 eserleku lortuko lituzke boto kopuru berarekin. Hau da, orain baino 9 gutxiago.\nPPk, aldiz, egun 152 hautetsi ditu eta D´Hont legerik gabe, 8 gutxiago izango lituzke: 144. Ikerketa beretik atera daitekeenez, hautetsi bakoitza lortzeko, alderdi handi bakoitzak 66.800 boto inguru behar ditu.\nHirugarren indarra parlamentuan egun CIU da eta alderdi nazionalistek zirkunskripzio bakarrean eragina galduko luketela pentsa daitekeen arren, D´Hont legerik gabe hautetsi bat irabaziko luke, 10etik 11ra pasatuz. ERCk ere egun dituen 3tik 4ra pasatuko litzateke eta aldiz, EAJk, egun dituen 6tik 4ra pasatuko litzateke.\nDatu hauek erakusten dutenez, egun EAJk behar ditu boto gutxien hautetsi bat lortzeko Espainiako Parlamentuan (51.021).\nIzquierda Unidaren eskari historikoa da hau eta ulergarria da, kontuan hartzen bada behintzat, boto kopuru berarekin, egun dituen 2 ordezkarietatik 14 izatera aldatuko litzatekeela, indar harremana guztiz irauliz. EAJrekin alderatuta, harrigarria da datua: Izquierda Unidak 484.973 bozkako hautetsi bat du, EAJren boto bakarrarengatik ia hamar behar dituela, alegia, hautetsi bera lortzeko.\nAlderdi txikiagoei dagokionez, BNGk bat irabaziko luke D´Hont legerik gabe eta Na-Baik berea mantendu luke legearekin edo legerik gabe.\nZinkunskripzio bakarrera eta D´Hont legerik gabe Euskal Autonomia Erkidegoan\nAsko aldatuko al lirateke emaitzak ikerketa honen emaitzak Euskal Autonomia Erkidegora ekarriko bagenitu? Bizkaian 1.150.000 lagunek dute botoa emateko eskubidea, Gipuzkoan 705.000k eta Araban 313.000k.\nHautes-eremu bakarra ezarriko balitz, Bizkaiak nagusigoa izango luke, Arabaren indarra ia sinboliko bilakatuz. Oso bestelako ordezkaritza bat izango genuke ziurrenik. Baina inori komeni zaio eskenatoki hori?\nIrudia | Diputatuen kongresuan arrunt ezberdinak lirateke kontuak | Ezezaguna | LGPL\nhauteskundeak, ordezkaritza, parlamentua\nZer duzu buruan “Eta D´Hont legerik gabe?”-ri buruz\nGari Garaialde 2010-10-19 15:40\nEz dago gaizki azterketatxoa, baina bi kontu ezberdin nahasten dira bertan: lehena D’hont legearen aplikazioa da, eta bigarrena barruti bakarrarena.


Karrozak eta faxistak (eta II) – KKinZona\nKarrozak eta faxistak (eta II)\n5 iraila, 2018 InZUGA\nAtzo gure blogean karrozetako eraso faxistaz ZUGAren iritzia plazaratu ostean, Urretxuko Udalak sare sozialen bidez zabaldutako prentsa oharra irakurri, eta ezin izan dugu aipatu gabe utzi.\nArduragabea bezain lotsagarria iruditzen zaigu astelehen gaueko gertaeraz «acto vandálico» gisa hitz egitea. Eraso faxista bat desitxuratzeko saiakera bat besterik ez da, arazoari garrantzia kenduz ahal bezain azkar ahaztu dadin, herriko egoerari bizkarra emanez, geroz eta intentsitate handiagoz ematen ari diren erasoen katean azken katebegia baizik ez baita hau.\nJarraian, errespetu mutuoaz, aniztasunaz, espiritu eraikitzaileaz eta bizikidetzaz dihardu. Erasotzaile eta erasotu eskema alde batera utziz —egoera hau azal dezakeen bakarra—, bata zein bestea parean jarriz eta euskal adierazpen kultural herrikoi batek jasotako eraso faxista baten aurrean ezikusiarena eginez, beste behin arazoaren muina distortsionatu asmoz.\nHurrengo parrafoan jarrera eraikitzaile bat hartzeko deia egiten du, baina, gure ustez, eraso faxista bati emaniko edozein erantzun —edozein!— da egokia, eta ulergaitza zaigu erasoari erantzuteko asmoz eginiko prentsa-ohar batean fokua erasoari emandako erantzunean jartzea.\nAzkenik, tamalgarria iruditzen zaigu balantze totala karrozagunearen barnean hautsitako karrozak eta kanpoan polizia patrulla izatea.\nLau parrafo, lau perla eta denera erantzun triste bat.


#GazteKLUBA MUSIKFEST: DEIALDIA | Musika Master\n26 Ots 2018\nHasiera / #GazteKLUBA MUSIKFEST: DEIALDIA\nBilboko Udaleko Gazteria eta Kirol Sailak #GazteKLUBA MUSIKFEST programa abian jarri du. Horren bitartez, Bilboko bakarlari eta musika-banda hasiberriek Bilborocken zuzenean jotzeko aukera izango dute.\n15 eta 21 urte bitarteko gazte bilbotarrek egindako edozein estilo eta formatutako musika-proposamenentzat da deialdia. Horretarako, Musik izeneko taldeen zerrendan, oinarrietan azaldutako urratsak emanez, izena eman beharra dago. Izena emateko epea zabalik dago eta martxoaren 19an itxiko da.\nHautatutako bakarlariek eta taldeek Bilborocken joko dute, maratoi batean, apirilaren 7an.\nDeialdiaren oinarriak eta informazio gehiago\nKirol eta Gazteria Saila\n94 420 59 79 (astelehenetik ostiralera, 9:00 -14:00)


Arkaitz, herriak ez du ahaztuko! | Ernai\nHasieraErnaiZer da?¿Qué es?What is it?Qu’est-ce que c’est?AlbisteakArtxiboaKarenkaKanpainakDokumentuakBideoakInternazionalismoaMikroanalisiakBitartekoakKontaktuaInurritegia Arkaitz, herriak ez du ahaztuko!\nHemen zaude:HasieraPresoak Arkaitz, herriak ez du ahaztuko!\nHilik topatu dute, ustez bihotzekoak jota, Arkaitz Bellon Elorrioko presoa. Arkaitzek maiatzean eskuratu behar zuen askatasuna 13 urteko kartzela zigorra bete ostean.\nGogor salatzen dugu espainiar zein frantziar estatuek darabilten mendekuan oinarritutako espetxe politikaren hatzaparretan emandako erailketa berri hau, urtebeteren buruan hirugarrena. 130.000 herritarren nahiak urtarrilean kaleak salbuespen egoeraren aurka eta konponbidearen aldeko aldarriz bete arren, Rajoyren Gobernuak ukazioan eta mendekuan oinarritutako politikekin darrai, pausuak eman beharrean presoen egoera gero eta gehiago estutuz. Gobernu horrek berak hartutako erabakien ondorio zuzena da Arkaitzen heriotza.\nArgi izan dezatela bada, mendekuan politika honekin jarraitu bitartean aurrez aurre izango gaituztela kalean, ikastetxeetan, lantegietan zein euskal herritarrak bahituta dituzten kaiolen beste aldean. Preso eta iheslari oro etxean, aske izan artean borrokan jarraitzeko hautua egina dugu. Konponbide bidean pausuak emateko borondaterik ez badute, muga eta barroteak geure indarraz hautsiko ditugu. Etsaiak odolez blai ditu eskuak, herriak hori ez du berehalakoan ahaztuko!


Benga - Wikipedia, entziklopedia askea.\nBengak etnia afrikar bat dira, bantu taldekoak. Ekuatore Ginea eta Gabongoak dira. Euren jatorrizko hizkuntza bengaera da, bubieratik hurbil dagoena.\nGaur egun bengak Mbiniko kostalde zati txiki batean bizi dira, San Juan lurmuturra, Mbini ibaiaren eta Batako enklabe azpiritarrak, Corisco uhartea eta bi Elobeyak (Elobey Grande eta Elobey Chico).\nNdowe edo "hondartzakoak" bezala ezagutzen dira, Mbiniko kostaldeko herrietako bat.\nHistoria eta pertsonaiakAldatu\nMendebaldeko historia idatzian portugaldarrekin hauen Afrika mendebaldeko finkapen esklabistetan izandako kontaktu eta elkarlanaren ondoren agertzen dira, bengek ere sistema ekonomiko esklabista propio bat ere bai baitzuten, orohar euren zerbitzari partikularrak pamuak eta nvikoak zirelarik.\nErreferentziarik dagoen talde honetako kide urrien artean Corisco uharteko erregea izan zen Bonkoro I.a nabarmentzen da, 1846an hil zena eta oinordeko bezala bere seme Bonkoro II.a izan zuena, Espainiarekin akordioak lortu zituena 1843an, Juan José Lerena Barryrekin eginiko konponketa baten ondorioz. Bonkoro II.ak tronutik kendua amaitu zuen, eta gobernu kolonial espainiarrak São Tomé uhartera erbesteratu zuen eta Munga I.a izan zen errege Coriscon 1848 eta 1858 artean, bere oinordekoa bere seme Munga II.a izan zelarik.\nMultimedia: Benga people


1981eko martxoaren 11 - 1990eko martxoaren 11\nValparaíso, 1915eko azaroaren 25a\nSantiago, 2006ko abenduaren 10a (91 urte)\nLucía Hiriart (1943ko urtarrilaren 29a - 2006ko abenduaren 10a)\nLucía Pinochet (en)\nAugusto Pinochet Hiriart (en)\nInstituto Rafael Ariztía de Quillota (en) bigarren hezkuntza\nBernardo O'Higgins Military School (en) 1936) alferez\nColegio de los Sagrados Corazones de Valparaíso (en) bigarren hezkuntza\nAugusto José Ramón Pinochet Ugarte (Valparaíso, 1915eko azaroaren 25a- Providencia, Santiagoko metropolitar eskualdea, 2006ko abenduaren 10a) militarra izan zen, eta Txileko diktadorea 1973tik 1990era bitartean.\nPinochet 1915eko azaroaren 25ean jaio zen Valparaíson, Txilen. Aita Augusto Pinochet Vera zen, 1891n Valparaíson jaioa eta, 14 urte zituenean, Williamson Balfourrentzako ari zen lanean; gero, aduana elkarte bateko funtzionarioa izan zen eta suhiltzaile lanetan ere aritu zen. Ama, berriz, Avelina Ugarte Martinez zen, Santiagokoa; 9 urte zituenenetik moja eskolan aritu zen ikasten eta, aita hil eta ama berriz ezkondu zenean, Valparaisora joan zen bizitzera.\nKolpearen aurreko urteak[aldatu | aldatu iturburu kodea]\nPinocheten autoritarismoa garbi agertu zen orduan. Leigh eta Carvajalek Salvador Allende preso hartzea nahi zuten, baina Pinochet segituan deserriratzeko ideian zebilen. Ez zuen atzerapenik onartu nahi. Egia da, hala ere, Leigh jeneralaren ustearen kontra, Moneda Jauregia bonbardatzeko ordua atzeratu zuela, hango emakumeak salba zitezen.\nAurrez aurreko eta bonbardaketa latzen ondoren, La Moneda asaltatu zuten azkenean eta, Salvador Allende hil zen unean, Armadak okupatu zuen. Testiguek diotenez, Salvador Allendek bere buruaz beste egin zuen Fidel Castrok oparitutako AK-47 fusilarekin. Familiak berak ere, badirudi baztertu duela magnizidioaren ideia.\nSakontzeko, irakurri: «Txileko diktadura militarra»\nLucía Hiriart Rodríguez de Pinochet pertsona klabea izan zen gobernu militar hartan. Jendaurrean agertu zen behin eta berriro eta Damas de color erakundea sortu zuen; kolore bakarrez jantzita, han bildutako emakumeek sektore behartsuenei laguntza eskainiko zioten, ondo baino hobeto ezagutzera emango zen laguntza. Emakume gogorra, eragin handia lortu zuen senarra agintean egon zen bitartean.\nPinochet, Francisco Francoren jarraitzaile sutsua, Espainiara etorriko da haren hiletetara 1975eko azaroan.\nErretiratze-deia ezarri zuten eta 1987ko urtarrilaren 2ra arte iraungo zuen hark. 21:00ak ezkero hasieran eta goizeko 02:00etan gero, txiletarrak etxean izan behar zuten. 1980ko hamarkadako gazteriak horixe ezagutu zuen eta pentsamendu politikoa mugatuta zegoen erabat. Gizarte polarizatu hartan, bizilagunek bizilaguna salatzen zuen eta momio edo pinotxetistek upeliento edo rojelioak jazarri zituzten.\nErrepresio politikoarekin batera, erreforma ekonomiko ugari izan zen eta arrakasta ikusi zen berehala, hiperinflazioa bertan behera geratu zelarik.\nEnpresa handiek iraun zuten, langile gutxiago erabiliz eta soldatak murriztuz, baina honek enpresaburuen abusura eraman zuen ez gutxitan.\nMoneta sistema aldatu zuten eta peso hartu zuten, ezkutua baztertuz.\nKlase ertain eta baxuak erabat pobretu ziren eta goiko klasea, berriz, aberastu. Larrien zebiltzanek protestak hasi zituzten, kazeroladak, alegia. Erretiratze-deiaren ondoren, klase ertain eta baxukoek bozina eta kazuelekin argia eten eta izugarrizko hotsak ateratzen zituzten.\nBere gainbehera isilpeko hilobiak aurkitu zirenean, torturen denuntziak eta fusilamentuak agertzen hasi zirenean hasi zen. Rettig txostenaren arabera (1991), diktadura garaian, 3.197 biktima agertu ziren, horietatik 1.192 atxilotuak eta desagertuak izanik.\nAzkenean, eta adina kontuan izanda, Pinochet liberatu zuten 1999ko martxoaren 2an eta, egun berean, Txilera itzuli zen. Gurpil aulkian egon zen Londresko gora-behereak izan zirenean, baina etxera itzuli zen bezain pronto, zutik jarri zen eta bere jarraitzaileak agurtu zituen.\n91 urte zituela, bere familiaren ondoan hil zen, ospitalean, Augusto Pinochet, Giza Eskubideen egun berean.\n↑ Fermandois, Joaquín. (2005). Mundo y fin de mundo, Chile en la política mundial 1900-2004. , 397-400 or..\n↑ (Gaztelaniaz) Schteingart, Daniel. (2008). Cambios socioeconómicos a partir de la década del ´70: los casos de Argentina y Chile. .[Betiko hautsitako esteka]


HABE IKASBIL: Plastikozko hondakinen ondorioak eta irtenbideak\nGero eta plastiko-hondakin gehiago ikusten ari gara gure itsaso eta ozenoetan eta horrek ingurumenari kalte larriak dakarzkio. Gai hau abiapuntu hartuta, ariketa hauek egingo dituzu:\n- Audioa entzunda, galderen erantzun zuzenak aukeratu.\n- Lexikoa: duten esanahiaren arabera, hitz-bikoteak sailkatu.\n- Testua irakurri, zenbait alderdiri erreparatzeko.\n- Talde-eztabaida: Arazoaren ondorioez eta irtenbideez hitz egin.\nGero eta plastiko gehiago gure itsasoan eta ozeanoetan\nAzken urteotan plastikozko hondakin ugari ari zaigu pilatzen itsasoan nahiz ozeanoetan, eta horrek kutsadura-arazo gero eta larriagoak sortu ditu.\nNumber of visits: 7681


Munduko vodka onenetako bat Araban egiten da, %100 bertako patataz - - Alea.eus\nArgia 2017-05-09 10:21\nJose Luis Navarrok Basque Moonshiners-en egiten dituzten edariak erakutsi dizkigu. Irudia: Dani Blanco.\nEtxeko helduenekin ikasi zuten eta gaur egun ogibide dute patatarekin vodka egitea Jose Luis Navarro, Carlos Ortiz de Zarate eta Eduardo Martinez de Murgiak. Hirukote honek %100 Arabako patataz egiten dute Basmoon izeneko vodka.\nArabako Fontetxa herrian, Euskal Herriko gainerakoetan bezala, ohikoak ziren Gerra Zibileko kontakizunak. Baina bazen zehazki herri horri loturiko pasarte berezi bat. "1936an Italiako tropak egon ziren bertan, Antonello Favro gerrillaria euren artean, eta herrian edateko askorik ez zutela-eta herritarrei patatarekin vodka egiten irakatsi zien", kontatu digu Jose Luis Navarrok. Garai hartan, sukaldeko soberakinak erabiltzen zituzten alkohola sortzeko eta gero belarrekin eta frutekin nahasten zituzten edangarria izateko.\nAmona Hilariak kontatu zion hori haurretan Navarrori, sukaldeko mahaiaren bueltan. Carlos Ortiz de Zarate eta Eduardo Martinez de Murgia lagunek ere etxean izan zuten horren berri. Haurtzaroko lagunak dira, udak Fontetxa herrian pasatzen zituzten hirurek. Aitona-amonek inoiz ez zuten pentsatuko eurek kontatutako historiak gazteen etorkizunean hainbesteko eragina izango zuenik, egun Basque Moonshiners enpresako jabeak baitira hiru lagunak. Nabarmentzen dute bereziki Tomas Ortiz de Zaratek, Carlosen aitonak, izan zuela proiektuan eragina. Garai hartako destilatzeko alanbike tresna zahar bat topatu zuten duela urte gutxi herrian, eta lagunei bide honi ekiteko ideia sortu zitzaien.\nMoonshiners-ak AEBetan lege lehorraren garaian vodka era ilegalean egiten zutenak ziren, eta orain, legearen barruan egiten badute ere, hiru lagunak dira Euskal Herriko Moonshiners-ak. "Gauza onak gozatzeko arriskuak hartzea ezinbestekoa" dela diote. "Guk patatarekin alkohola etxean askotan egiten genuen, eta duela 5-6 urte proiektu honi bueltaka hasi ginen, eta vodka egitearen abenturari ekin genion, arriskatu egin ginen eta gozatzen ari gara", dio Navarrok.\nPatata eta eskuak oinarri\nBi berezitasun ditu eurek eginiko edariak. Batetik, alkohola bertako patatarekin egiten dute, %100 Arabako patatarekin, Agria izeneko motarekin. Almidoi asko du eta hori alkohol maila handiagoa lortzeko lagungarria da. Garai batean Polonian vodka gehiena patatarekin egiten bazen ere, zerealarekin egiten da gehienbat gaur egun, bereziki zikirioarekin. Orain, Europan %1 soilik egiten da patatarekin, beraz, hori bada berezitasun bat. Bestetik, hiru lagunak artisauak direla esan genezake, eskuz egiten baitute prozesu osoa. Eurek sortzen dute alkohola eta hori ez da ohikoa, ez Euskal Herrian, ezta kanpoan ere. Patata iristen da biltegietara, baina edari garden irteten da Basque Moonshiner-setik. Prozesu osoa destilategian egiteak ere egiten du berezi.\nEuskal Herrian vodka edateko ohitura handirik ez dagoela nabarmendu dute. Gipuzkoa eta Nafarroako edalontzietan ikusi liteke gehien, baina ez da aski zabaldu orain arte. "Gure helburua ez da Euskal Herria. Bertan saltzen dugunetik bizi beharko bagenu proiektua ez litzateke bideragarria", adierazi du. Horregatik, kanpora begira egiten dute lan. Euren produkzioaren salmenten %50 baino gehiago Espainiako Estatutik kanpo egiten dute. Bereziki Alemanian, Polonian, Erresuma Batuan eta Belgikan saltzen dute. "Herrialde horietan vodka ezagutzen dute, ez diezu nola egiten den azaldu behar, hemen, aldiz, ezezaguna da oraindik", azaldu digu Navarrok.\nBasmoon, produktu nagusia\nPatatarekin eginiko vodkaren izena horixe da, Basmoon. Bost destilazio ditu eta hotzean filtratzen dute. Hori da merkaturatu zuten lehen edaria, baina Chacal izeneko produktua ere kaleratu zuten duela hilabete inguru, %100 garagarraz egina. Eta aurrera begira, produktu berriak merkaturatzeko lanean ari dira. 2019ko udan Nafarroako maltaz eginiko whiskyak ere bere lekua izango du biltegian. "Produktu bereziak egiten saiatzen gara, denek egiten dutena egingo bagenu, jai genuke", dio moonshinerrak.\nFollow yourself da euren lema, "zure erara egin", horretan saiatzen dira. Gustatzen zaien hori egiten dutela nabarmentzen dute, egiten dutenarekin gozatzen dutela, garai batean bezala egiten dutela lan eta modan dagoen horri ez diotela erreparatzen. "Badakigu orain marrubiekin eginiko vodka egon litekeela modan, baina ez da hori egin nahi duguna, egiazko gauzak egin nahi ditugu, garai batean egiten zituzten moduan".\nMunduko 29 vodka onenen artean\nPatatarekin eginiko produktuak kritika bikainak jaso ditu, jada bi domina dituzte hiru lagunek. 2014an merkaturatu zuten, eta kaleratu eta hiru hilabetera Londresko Global Master lehiaketara aurkeztu eta Europako vodka premium onenaren saria irabazi zuten. Eta iaz, San Frantziskon, munduko lehiaketa onenean, 29 domina eman zituzten, eta horien artean eurek jaso zuten bat.\nHastapenetatik sariak lortu badituzte ere, oraindik hasiberriak direla diote eta ibilbide luzea izatea amesten dute: "Oraindik buruan ditut izan genituen elkarrizketak, alkohola egitearen munduan sartu nahi genuen hiru lagun ginen. Merkatua aztertzen aritu ginen eta ikusi genuen vodka zela munduko edari alkoholdunen artean lehena, gainera hemen ez zuen inork egiten, eta aldiz, garagardoa edota ardoa egiten zuten asko zeuden. Hori ere abantaila iruditu zitzaigun, beste askok ederki egiten zutenez, bide berri bati ekin nahi izan genion". Hasieratik argi zuten euren helburua ez zela prezioan lehiatzea, kalitatearen lehia nahiago dute. Horregatik, produkzio txikiak egiten dituzte, baina guztia tentu handiz zainduta. 15.000 botila saldu zituzten iaz, eta aurten bigarren produktu bat merkaturatu dutenez, 25.000-30.000 botila saltzea dute helburu.\nHaurtzaroko hiru lagunek bidea argi ikusi badute ere, etxekoek ez zuten hasieran hain argi ikusi, erotzat hartu zituzten, esaterako, Navarrok ordura arteko lana utzi zuenean amesten zuen bideari ekiteko. Baina irribarretsu eta harro ikusten ditu gaur egun gurasoak, sukaldean etxeko helduenei adi-adi entzundako historiek semeari zabaldutako bideari begira.\nBasmoon vodka egiteko urratsak\n- Agria izeneko patata freskoa erabiltzen dute. Patata horia da, almidoi askokoa, %20 ingurukoa.\n- Errotatik pasa. Patata txikituta eta pasta eginda geratzen da.\n- “Sakarifikazioa” egin. Almidoia azukre bihurtzen da, 10 orduren ostean.\n- Legamia gaineratu 20 gradutan, tanke batean.\n- Fermentazio prozesua egin. 5-6 egunen buruan mustioa lortzen da, 6º-7º inguru izaten ditu.\n- Lehenengo destilazioa egin eta geratzen den patata kendu. 80º inguruko alkohola izaten du momentu horretan.\n- Jarraian 4 aldiz berriro ere prozesu bera egin. Horregatik diote euren edariak 5 destilazio dituela. 96º dituen oinarrizko alkohola lortzen dute horrela.\n- Bi asteren ostean, oinarrizko alkohola mineralik gabeko urarekin nahastu. Hala, alkohola 41,5ºra jaisten da.\n- Hotzean filtratu. Beste askok beroan egiten dute, ikatz aktibatuarekin.


Hemen zaude: Albisteak > ERREPORTAJEAK\nBitartekaritzan adituek Justizia Konponarazleak espetxean izan dezakeen bideragarritasuna aztertu dute Bilbon\n2018(e)ko ekainaren 05a\nBerrogeita hamar aditu inguru batzartu dira aste honetan Bilbon, Justizia Konponarazleak espetxe-inguruan izan dezakeen bideragarritasuna aztertzeko. Mahai-ingurua “Justizia Konponarazlea eta Espetxea Nazioarteko Mintegia”ren baitan eman zen astelehenean, Euskadiko Artxibo Historikoaren Bilboko egoitzan. María Jesús San José Eusko Jaurlaritzako Lan eta... (gehiago irakurri)\nEgun bat Santurtziko Bake Epaitegian\n2017(e)ko ekainaren 23a\nMaite Mena Santurtziko Bake Epaitegiko idazkaria da. Santurtzi 46.000 biztanletik gora dituen bizkaiko udalerria da. Maitez gain, Bake Epaitegian beste hiru langile daude: Begoñaren ardura nagusia –kudeatzailea da- herritarrei harrera egitea da; Marisa eta Alfonso berriz, izapidegileak dira, eta komunikazio egintzekin, exhortoekin… zerikusia duten auziez arduratzen... (gehiago irakurri)\nBake-epaitegien elkarketak, bulegoa astean bitan zabaltzen denean\n2017(e)ko maiatzaren 22a\nBake-epaitegien elkarketak biztanle kopuru txikia duten herriz osatuta daude, eta hirietako Erregistro Zibilekin alderatuz gero, oso ezberdinak dira. EAEko hiru lurraldeetan elkarketa ezberdinak daude eta bakoitzak ezaugarri ezberdinak ditu; esate baterako, batzuetan bi herri eta beste batzuetan zortzi herri daude elkartuta (Berriz eta Salvatierra-Agurain, hurrenez hurren). Hori dela eta,... (gehiago irakurri)\nBitartekaritzako profesionalak Bilbon batzartu dira EAEko esperientzia aztertzeko\n2017(e)ko martxoaren 20a\nMartxoaren 17an egin dute, Deustuko Unibertsitatean, “Bitartekotza, errealitatea” II. jardunaldia. Batzarra Adosten Elkarteak antolatu du eta EAEko bitartekaritzaren esperientzia ikertzea izan du helburu. Besteak beste, epaile, abokatu, Eusko Jaurlaritzako ordezkari eta Kantabria, Asturias, Galizia eta Albaceteko bitarterkaritza arloko adituek parte hartu dute. Deustuko... (gehiago irakurri)\n“Justizia Leheneratzaile eta Terapeutikoa, justizia eredu berritzaileetarantz” Europako lehenengo Kongresua ekainaren 16, 17 eta 18an egin da Donostiako Kursaal Jauregian. Kongresuan arlo horretako 300etik gora aditu bildu dira, besteak beste abokatu eta epaileak, bitartekariak eta erakunde judizialetako estatuko ordezkariak. Hiru egunez Justizia Leheneratzaile eta Terapeutikoari... (gehiago irakurri)


Saint-Vincent-de-Barrès - Wikipedia, entziklopedia askea.\nKantonamendu canton of Rochemaure\n44°39′39″N 4°42′31″E / 44.6608°N 4.7086°E / 44.6608; 4.708644°39′39″N 4°42′31″E / 44.6608°N 4.7086°E / 44.6608; 4.7086\nCruas, Meysse, Saint-Bauzile, Saint-Lager-Bressac eta Saint-Martin-sur-Lavezon\n421 (%50.3) 416 (%49.7)\nSaint-Vincent-de-Barrès Frantziako udalerri bat da Ardeche departamenduan dagoena, Auvernia-Rodano-Alpeak eskualdean. 2013an 852 biztanle zituen.\n2007an Saint-Vincent-de-Barrès udalerrian erroldatutako biztanleak 770 ziren. Familiak 284 ziren, horien artean 52 pertsona bakarrekoak ziren (36 bakarrik bizi ziren gizonak eta 16 bakarrik bizi ziren emakumeak), 88 seme-alabarik gabeko familiak ziren, 120 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 326 etxebizitza zeuden, 288 familiaren etxebizitza nagusia ziren, 27 bigarren erresidentzia ziren eta 11 hutsik zeuden. 312 etxeak ziren eta 14 apartamentuak ziren. 288 etxebizitza nagusietatik 249 bere jabearen bizilekua ziren, 26 alokairuan okupaturik zeuden eta 13 doan lagata zeuden; 1ek gela bat zuen, 7 etxek bi zituzten, 29 etxek hiru zituzten, 81 etxek lau zituzten eta 170 etxek bost zituzten. 204 etxek euren parking plaza propioa zuten azpian. 102 etxetan ibilgailu bat zegoen eta 173 etxetan bat baino gehiago zituzten.\nSaint-Vincent-de-Barrès udalerriko biztanleria-piramidea 2009an .\n2007an lan egiteko adina zuten pertsonak 540 ziren, horien artean 400 aktiboak ziren eta 140 inaktiboak ziren. 400 pertsona aktiboetatik 367 lanean zeuden (205 gizon eta 162 emakume) eta 33 langabezian zeuden (12 gizon eta 21 emakume). 140 pertsona inaktiboetatik 50 erretiraturik zeuden, 46 ikasten zeuden eta 44 "bestelako inaktibo" gisa sailkaturik zeuden.\n2009an Saint-Vincent-de-Barrès udalerrian 284 unitate fiskal zeuden, 775 pertsonek osaturik. Pertsona bakoitzeko diru-sarrera fiskalaren mediana urteko 18.860 euro zen.\n2007an zeuden 14 komertzioetatik, 1 material elektrikoaren fabrikazioko enpresa zen, 5 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 2 informazio eta komunikazio enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Saint-Vincent-de-Barrès udalerrian 16 nekazaritza-ustiategi zeuden, 368 hektarea erabiltzen.


Uztaila Jolasean: 2018-07-18\n2018 uztaila 18 by admin Leave a Comment\nGaurkoan, HHkoak, Harriketarrekin batera, animaliak ezagutzen ibili dira. Harriketarrek Dinoren lagun bat behar dute eta zein animalia adoptatu jakin nahi dute. Horretarako, gure laguntza eskatu dute. Lehenbizi, eskulan bat egin dugu: olagarro bat. Kartulinarekin tentakuluak egin ditugu eta ondoren, burua egin diogu. Gero, gailetak jan ditugu eta azkenik, animaliekin zerikusia zuten hainbat jolas egin ditugu.\nLHkook, Mendebalde urrunera irteera izan dugu. Goizean goiz abiatu gara Ipintza aldera, bidegorritik joan gara kantari, berriketan… Bertara iristean asanblada txiki bat egin dugu eta denon artean erabaki dugu zein jolas egin. Ondoren, atseden hartu eta gailetak jan ditugu. Jarraian, denen artean erabakitako jolasean ibili gara. Azkenik, prestatu eta berriz herrira itzuli gara.


Bi pertsona, bakoitza bere ordenagailuaren aurrean, ez dute elkar ezagutzen eta kosta egiten zaie elkarrizketa luze bat mantentzea. Euskara dute lotura, batek praktikatzea eta besteak ikasten ari denari laguntzea. Munduaren alde banatan daude baina Mintzanet proiektuak ezagutarazi eta batu ditu. Hurrengo astean berriro “elkartuko” dira, konfiantza gehiagorekin hartaz eta honetaz mintzapraktika egiteko.\nAlexander Ezeiza, Maddalen Antuñano eta Maria Cecilia Cenoz bidelagunak, eta Raul Alfaro bidelaria.\nDuela hainbat urte martxan jarri eta hain arrakastatsua izan den Mintzalagun proiektua (lekuaren arabera Berbalaguna, Berbalapiko, Mintzakide… deitua) abiapuntutzat hartuta sortu zen Mintzanet 2012. urtean. Zein berritasun ekarri zuen? Bada, mintzapraktika saioak internetez egitea, hau da, espazio fisiko berean egon beharrik gabe eta taldean batu beharrean –Mintzalagunan egin ohi den moduan– elkarrizketak bakarkakoak izatea.\nHorri esker, Argentinan dagoen euskaldunak Portugaleten dagoenarekin hitz egin dezake eta Adunan dagoenak Uztaritzen dagoenarekin. Webcama eta ordenagailua edo mugikorra, eta “bidelagun” eta “bidelari” izateko gogoa besterik ez dute behar. Horrela bereizten dira Mintzaneteko erabiltzaileak: bidelariak euskara praktikatu nahi dutenak dira eta bidelagunak hauei laguntzen dietenak. Lehenengoei A2 edo B1 maila eskatzen zaie euskaraz elkarrizketa bermatu ahal izateko; bidelagunei dagokienez, “ez da gramatikarik edo hitzak nola idazten diren jakin behar”, dio Ainara Loiarte programako koordinatzaileak.\nErabiltzaileek emandako datuen bidez egiten dituzte bidelagun eta bidelari bikoteak: “Normalean bakoitzak aukeratutako ordua eta eguna hartzen dira kontuan, baita adina ere kasu gehienetan”.\nEsan bezala, duela hiru urte sortu zen proiektua, Donostiako Udalak Maramara taldeari Mintzalagunen sareko bertsioa egiteko eskatu zionean. Ordutik 800 pertsona inguruk eman dute izena eta gaur egun 300 erabiltzaile inguru dira. “Iaz, esaterako 2.500 saio egin ziren Mintzaneten bidez eta zenbakiak hazten ari dira”, zehaztu du Loiartek.\nHauek dira gaur egun dituzten datuak: erabiltzaileen %65,26 dira EAEkoak (%37,01 Bizkaikoak, %6,49 Arabakoak eta %56,49 Gipuzkoakoak); %4,24 Nafarroakoak; %5,08 Ipar Euskal Herrikoak; %5,51 Espainiakoak eta %19,91 beste atzerrietakoak. Emakumeak gehiago dira gizonezkoak baino, %59,32 lehenengoak eta %40,67 bigarrengoak.\nProiektuarekin bat egiteko arrazoiak hainbat izan daitezke baina astean behin gelditzeko astirik eza, ordutegi arraroa izatea, atzerrian edo inguru ez euskaldunean bizitzea edo etxetik aritzea erosoagoa iruditzea aipatu ditu Loiartek.\nAdina ere ez da muga\nArduradunek diotenez, “adinak ez du mugarik” eta Mintzaneten 17 eta 89 urte bitarteko pertsonek hartzen dute parte. Azken hilabeteetan adinekoen egoitzatan aurkitu dituzte bidelagunak: “Azpeitian proiektua aurkeztu genuenean bertako egoitzakoek esan ziguten ea zer irudituko litzaigukeen bi egoiliar parte hartzen hastea. Ideia ona iruditu zitzaigun eta aurrera jarraitu genuen”.\nOrdutik beste hainbat lekutan jarri dute martxan egitasmoa: Donostiako Zorroaga, Berra eta Villa Sacramenton; Hernaniko Santa Maria Magdalenan, Errenteriako Jesusen Bihotzan eta Bergarako Mizpirualden. “Gure adinekoek euren denbora eskaini dezakete besteei euskara praktikatzen laguntzeko eta bide batez, eurentzat ere parte hartzea baikorra dela iruditzen zaigu, leiho zabal bat irekitzen baitzaie eta dauden lekutik mugitzeko beharrik gabe gainera”, azaldu du Loiartek.\nBeste erakunde batzuekin ere baditu hitzarmenak Mintzanetek, hala nola, Euskal Herriko Unibertsitatea, Etxepare Institutua, Topagunea, AEK eta abarrekin. Hortik ere lortzen dituzte erabiltzaileak eta aurrerantzean bidelariak eta batik bat bidelagunak lortzea izango da haien helburua, jendea itxaron zerrendan baitago bidelagunen bat aurkitu zain.\nMaddalen Antuñano, bidelaguna: "Bidelariek duten motibazioa da egitasmo hau aurrera daramana"\nLantzen ari zen proiektu pedagogiko bati esker ezagutu zuen Mintzanet Maddalen Antuñano portugaletetarrak. “Proiektua euskararen irakaskuntzara bideratua zegoen eta ahozkotasunari garrantzia eman nahi nion”, dio. Egitasmoa ezagutzen joan ahala “oso interesgarria eta beharrezkoa” iruditu zitzaion euskara teknikari lanetan hasi berri den 23 urteko gazteari.\n“Euskara praktikatu eta hobetu nahi duten pertsonei laguntzeko aukera paregabea iruditu zitzaidan. Bidelariek duten motibazioa da egitasmo hau aurrera daramana eta Mintzaneten parte txiki bat izatea nahikoa da motibazio hori elikatzeko eta euskarari pixkanaka-pixkanaka indarra emateko”, dio. 2015eko martxoan hasi zenetik bidelari berarekin aritu da: “Hilean birritan konektatzen gara ordubeteko elkarrizketa izateko”.\nEuskara praktikatzeko erraztasun asko ematen dituela iritzi eta aurrerapen handitzat du Mintzanet. “Hezkuntza formaletik at, hainbat gai jorratzeko aukera ematen du, ahozkotasuna bereziki landuz”, gaineratu du. Baina ez hori bakarrik, “euskara aitzakia izanik, harreman berriak sortzeko aukera ere ematen du”.\nMaria Cecilia Cenoz, bidelagun eta bidelaria: "Nire asmoa bidelari izatea zen baina momentu hartan ez zegoen nire ordutegian bidelagunik"\nArgentinan, Buenos Aires probintziako Tandil herrian jaioa da Maria Cecilia Cenoz informatikaria. Aitona zuen euskalduna, Nafarroako Muskitz herrikoa, eta haren hizkuntza zelako hasi zen euskara ikasten Tandilgo euskal etxean. “Gero online kurtso batean jarraitu nuen eta azkenean Maizpide euskaltegian sei hilabete pasa ondoren 2. mailako azterketa gainditu nuen”.\nBere ikaskideekin egiten zuen euskaraz, baita euskal etxean ematen zituen klaseetan ere. Gaur egun Euskara munduan programako tutore da eta horrek eman dio euskaraz aritzeko aukera, “baina Mintzaneten parte hartzea desberdina da, webgune honetan nire euskara hobetzen dut bidelari eta bidelagunekin”.\n2013an hartu zuen parte lehen aldiz proiektuan: “Nire asmoa bidelari izatea zen baina momentu hartan ez zegoen nire ordutegian bidelagunik, beraz, bidelagun izaten hasi nintzen. Lehenengo mintzakidea Lourdes Erquicia izan zen eta oraindik jarraitzen dugu saioak egiten”. Hiru bidelarirekin aritzen da, batekin astean bitan eta beste biekin astean behin. Eta hasieran ezin izan zuena lortu berri du: hilean behin bera izango da bidelari.\nEguneroko gaiez aparte, euskarari buruz hitz egiten dute. “Normalean Euskal Herriko jendeari arraroa iruditzen zaio nire eta diasporaren kasua”, dio. Eta aldi berean, hemengoarekiko jakin-mina asetzen du: “Horko jendearekin harremanetan jartzea oso interesgarria da guretzat Euskal Herriko berriak jasotzeko, eta gure arbasoen idiosinkrasia ezagutu eta nor garen jakiteko”. Bertakotu egiten ditu Mintzanetek: “Hor egotearen sentsazioa ematen dit. Ez dakit nola esan baina bi herriren artean bizi naiz. Txikitatik beti esaten dut euskalduna naizela eta orain gero eta gehiago, euskara hitz egiteagatik ez dago zalantzarik euskalduna sentitzen naizela”.\nRaul Alfaro, bidelaria: "Euskaraz mintzatzeko oso aukera gutxi nuen herrian, horregatik animatu nintzen"\nNafarroako Zarrakaztelu herrikoa da Raul Alfaro eta herriko kooperatiban egiten du lan. Ez du zehaztasunez gogoratzen noiz hasi zen Mintzanet proiektuan baina ia hasiera izango zela dio, “orain dela bi urte eta erdi edo”.\n“Irakasle bati esker ezagutu nuen proiektua. Nire herrian euskaltegirik ez dagoenez, Tafallan (etxetik ordu erdira autoz) hasi nintzen ikasten. Taldea desagertu zenez, Orbaibarren –urrunago– hasi nintzen eta hau ere desagertu zenez, autoikaskuntzarekin hasi nintzen”, azaldu du. Orbaibarren eta autoikaskuntzan irakasle bera izan zuen eta hark gomendatu zion Mintzaneten parte hartzea. “Euskaraz mintzatzeko oso aukera gutxi nuen herrian, horregatik animatu nintzen. Webcam-a espresuki erosi nuen”, dio.\nMintzanet interneten euskaraz aritzeko falta zen proiektua da berarentzat. “Euskara ikasteko kilometro asko egin ditut dirutza ordainduz. Orain, Mintzaneti esker, etxetik eta dohainik egin ahal dut”.\nHasieran astean bitan hitz egiten zuen bere bidelagunarekin eta gaur egun astean behin. Harekin duen harremana goraipatu du Alfarok: “Oso polita eta berezia da. Aurrez aurre ezagutzen dugu elkar eta oso hunkigarriak izan dira gure topaketak. Bi topaketa egin ditugu eta biak ederrak. Zaila da azaltzea zer sentitzen den, bizi behar da”.\nAlexander Ezeiza, bidelaguna: "Jendeari hitz egiten laguntzeko hasi nintzen, euskaraz egiteko aukera izan dezaten"\nBeste bide batzuetatik baina Alexander Ezeiza berak ere euskara ikasi behar izan du. Ikasi baino, berrikasi. 86 urte ditu eta hauetako ia 60 Amerikako Estatu Batuetan pasa ditu: “Joan nintzen 1945ean eta etorri nintzen 2004an, ia 2005ean”. Han euskaldunak baziren garai hartan, “ezagutu nuen Lapurdiko bat, Nevadan artzaina izana. Gure euskarak berdintsuak dira baina ez ginen oso ondo ulertzen. Eta nik batere irakurri gabe, ez aldizkaririk ez libururik, dena ahaztu nuen”, azaldu du.\nBeizamakoa da jaiotzez baina egun Donostiako Zorroaga zentroan bizi da. Kaputxinoa zela lagun errenteriar bat egin zuen –Xalbador Zapirain– eta Ameriketatik itzultzean hartaz galdetu zuen. Hila zela esan zioten ordea. “Liburu asko idatzi zituela esan zidaten, liburutegian bilatu nituen eta denak irakurri euskara ikasteko”.\nGaur egun bera da ordenagailuaren aurrean jarri eta besteei laguntzen diena: “Hasi nintzen jendeari laguntzeko hitz egiten, aukera izateko euskaraz hitz egiteko. Eta nik ere bai”. Murgiakoa du bidelaria eta astean behin hitz egiten dute. “Hark euskaraz ederki egiten du, ze orain euskara ikasten dute eskoletan baina ez dute hitz egiten kalean eta etxean. Gure denboran dena euskaraz egiten genuen”.\nKanal hauetan artxibatua: Helduen euskalduntze alfabetatzea | Internet | NUP


Altsasuko auzian beste salbuespen-neurri bat salatu dute gurasoek - Altsasu - Guaixe.eus\nGuaixe 2018-07-23 16:20\nAltsasuko Gurasoak Espainiako Auzitegi Nazionalaren parean. Artxiboa\nAzaroaren 14an bi urte beteko dira atxilotu zituztela eta, berez, ordurako Adurrek, Jokinek eta Oihanek kartzelan segitu beharko luketen aztertu behar luke epaitegiak. Hala dago legean jasoa. Legedian ere jasoa dago epai bat dagoenean eta hari helegitea jarri bazaio, auzipetuaren behin-behineko espetxealdia zigorraren erdira arte luzatu daitekeela. Altsasuko auziko fiskalak eskaera egin du eta altsasuarrak epaitu zituen Espainiako Auzitegi Nazionaleko epaitegiak eskaera onartu du. Gauzak horrela geldituko balira Adurrek, Jokinek eta Oihanek 6 urteko behin-behineko espetxealdia beteko lukete, Iñakik 5 urtekoa eta Aratzek, Jon Anderrek eta Julenek 4 urte eta erdikoa.\nAuzipetuetako batzuen abokatu Amaia Izkok esan digunez, “esanguratsua da salbuespen neurri bat azkar, behar ez zenean egitea, eta automatikoki egitea”. Izkok azaldu duenez, “legeak ez du betebeharra ezartzen. Ahalbideratu egiten du”. Abokatuak azaldu digunez, epaileek “ez dituzte auziaren zirkunstantziak kontuan izan”. Auzipetuen defentsek erabakiari helegitea jarri diote. Izkok gaineratu duenez, “ez gara inoiz iritsiko 6 urteko behin behineko espetxealdira”.\nBestalde, Altsasuko auziko epaia egiten ari den bideaz galdetuta, Izkok jakinarazi digu defentsek fiskaltzak jarritako helegitea inpugnatu dutela. Jakina denez, fiskaltzak terrorismoagatik zigorrak ezartzea eskatu zuen. Abokatuek epaiari jarritako helegiteen inguruan, Izkok irailera arte albisterik ez du espero.\nAltsasuko Gurasoek ostiraleko kontzentrazioan eman zuten horren guztiaren berri. “Zigorraren erdia bete arte luzatu nahi zaie behin-behineko espetxealdia gure semeei. Fiskaltza hori horrela izan dadin aurreratu da, eta bermatu nahi du. Auzi latzetan, epai irmoaren zain, jende asko kalean dago, ez, ordea, gure semeak”. Azaldu zutenez, “gure seme-alabei ezarritako kautelazko zigorrak salatzen hilabeteak daramatzagu. Behin-behineko espetxealdian ezohiko neurria dela, eta gure semeei zigor gisa aplikatzen ari zaiela esaten”. Epaitegiak hartutako erabakia zigor gehigarritzat hartu dute gurasoek.


ETA KITTO 2021-09-23 12:04\nBERRIAk landu du artikulua eta Creative Commons BY-SA 4.0 lizentziari esker ekarri dugu gure webgunera. Idoia Mendiak asteartean lema utziko zuela iragarri ondotik, Gipuzkoako PSE-EEko idazkari nagusia izango da lehena hautagaitza aurkezten….\nETA KITTO 2021-09-23 11:36\nIdoia Lahidalga Baglietto eibartarrak eta Oihane Puertas Ramirez lasartearrak egin duten ‘Tenpraren guarpena’ dokumentala ikusteko aukera egongo da gaur, 19:00etan, Portalean. Bertan, belaunaldi ezberdinetako lau emakume, bailarako zenbait…\nKoronabirus kasu bakarra atzeman dute Eibarren\nETA KITTO 2021-09-22 12:37\nAtzo koronabirus kasu bakarra atzeman zuten Eibarren eta herriko intzidentzia-tasa 120,11koa da orain. Eskualdeko beste herrietara begira, Mutrikun bi kasu atzeman zituzten, eta Soraluzen eta Elgoibarren kasu bana. Horrela, guztira bost kasu…\nUrriaren 5ean izango da "Idazlearekin Harixa Emoten" klubeko lehen saioa, Miren Gorrotxategi idazlearekin\nETA KITTO 2021-09-22 12:31\n“Idazlearekin Harixa Emoten” klubeko lehen saioa Miren Gorrotxategiren “Sotoan gordeak” liburuari eskainiko diote urriaren 5ean, eta bertan izango da idazlea. “Idazlearekin Harixa Emoten” euskerazko irakurketa taldea Juan San Martin…\nETA KITTO 2021-09-22 12:22\nEibar eta Euskal Herri feministaren alde borroka egiteko asmoz sortu zen duela urtebete Matraka! neska* gazte taldea. Euskal Herriko nesken* sarearen barruan sartuta dago talde eibartarra, eta gogor dihardute lanean agerikoak diren zenbait…\nIgor Etxabe: "Eibartarrak benetan abilak izan ziren kanpoko botereguneekin konektatzen"\nETA KITTO 2021-09-22 10:48\nBihar, hilaren 23an, Igor Etxabe ikerlariak “Eibartik Eibarrera” hitzaldi zikloaren bigarrena eskainiko du Armeria Eskolan, arratsaldeko 19:30etik aurrera. Ego Ibarra batzordeak sustatutako ekimenak Armeria Eskolako Ikasle Ohien…\nETA KITTO 2021-09-21 19:31\nIrailaren 24tik urriaren 3ra bitartan egingo da Asteklima, Euskadiko Klimaren eta Energiaren Astearen bigarren edizioa eta, horrekin bat eginez, Eibarko Udalak hainbat jarduera antolatu ditu “eibartarrak klima-aldaketaren garrantziaz kontzientziatzeko”….\nEuskalduntze kanpaina berezia Eibarko merkatari eta ostalarientzat euskaltegietan\nETA KITTO 2021-09-21 12:38\nEibarko Udalak Udal Euskaltegiarekin eta AEKrekin lankidetzan herriko merkatariak eta ostalariak euskalduntzeko baldintza bereziak eskaintzen ditu. Aukera paregabea da, euskaraz ikasi edota euskara maila hobetzeko. Bezeroek oso kontuan hartzen…\nETA KITTO 2021-09-21 12:35\nAtzo hiru koronabirus kasu berri atzeman zituzten Eibarren eta intzidentzia-tasa 116,47koa da. Eskualdeko beste herrietara begira, Soraluzen eta Elgoibarren kasu bana atzeman zuten. Horrela, Debabarrenean bost kasu berri atzeman zituzten guztira….\nMunduari Kolorea Ematen GKE-ko ikasleek Elikagaien Bankuarentzat janaria batuko dute Untzagan asteburuan\nETA KITTO 2021-09-21 11:57\nEkonomialariek diotenez, COVID-19ak eragin duen krisiak gogotik astindu ditu aurretik ere txarto zeuden familia eta herritar asko eta, horren ondorioz, pobreziak nabarmen egin du gora azken hilabeteotan. Eibarren bertan, egunero zerbait jan…\nETA KITTO 2021-09-21 11:37\nBERRIAko Juanma Gallego kazetariak landu du artikulua eta Creative Commons BY-SA 4.0 lizentziari esker ekarri dugu gure webgunera. Belaunaldi bakoitzak berezko ukitua ematen dio garai bakoitzari, eta horien arteko transmisioak, hein batean,…\nETA KITTO 2021-09-21 10:09\nPortaleak EmPoderArte AIMAren ‘Sorginak!’ erakusketa zabalduko du barixakuan, 19:00etan, eta urriaren 24ra arte egongo da zabalik (martitzenetik domekara 18:30etik 20:30era). EmPoderArte Emakume Artisten Nazioarteko Elkarteak Europan milaka…